qundao/data-zh-poetry huggingface dataset:
赠沈文伯
作者：王质
朝代：宋

沈公顶踵皆诗书，如大国楚吞江湖。
平生琼瑰三万斛，化作木铁来侵肤。
霜台柏叶夜惊耳，大庾梅香春染裾。
世间万法等一观，宁知忧患非欢娱。
三贤堂上一杯酒，风流未减承明庐。
两星荧煌耀南海，化州老沈儋州苏。
知公久闲谈笑口，忍啄三尺不敢吁。
孟公故是大度士，岂受谫谫繁文拘。
一朝青天返白日，冰山转眼成空虚。
秋鹰下鞲马脱辔，逸气凛凛横天衢。
蛮烟不折壮士节，诗卷已作牛腰粗。
贝宫瑶胎贯月魄，仙掌露华沈玉壶。
酒酣妙语一咀嚼，舌根沆瀣如醍醐。
归来清梦渺江海，波涛一叶凌菰蒲。
十年故纸倦翻覆，见此喜气生眉鬚。
何当杖履奉君子，看公快扫青松腴。
赠画工
作者：王质
朝代：宋
体裁：七言绝句

我无头上进贤冠，祇带儒生一味酸。愿向笔端求蒻笠，桃花春水把渔竿。
赠程元鼎二首
作者：王质
朝代：宋

邂逅识程子，牵连怀老坡。山林深自引，琴剑肯来过。春事已如许，客情将若何。舟行相风色，江面水方波。杜宇正呼急，程君来告辞。自怜吾老矣，敢问子何之。起柁指行在，求官鸣有司。归来定何日，秋事以为期。
赠程元鼎二首·其一
作者：王质
朝代：宋
体裁：五言律诗

邂逅识程子，牵连怀老坡。山林深自引，琴剑肯来过。春事已如许，客情将若何。舟行相风色，江面水方波。
赠程元鼎二首·其二
作者：王质
朝代：宋
体裁：五言律诗

杜宇正呼急，程君来告辞。自怜吾老矣，敢问子何之。起柁指行在，求官鸣有司。归来定何日，秋事以为期。
赠邓东
作者：王质
朝代：宋

青藜半夜放光明，玉字金文下太清。举眼试看君行略，点头会尽我平生。运行胜景丁居丑，岁建昌期乙遇庚。四十五年如梦过，尚堪晚景见升平。
赠邓东
作者：王质
朝代：宋

青藜半夜放光明，玉字金文下太清。
举眼试看君行略，点头会尽我平生。
运行胜景丁居丑，岁建昌期乙遇庚。
四十五年如梦过，尚堪晚景见昇平。
赠黄君
作者：王质
朝代：宋

君见雪山谭晦庵，晦庵南北隔山川。有命归来如二老，不然隐去自三贤。晦庵今年登五十，鬓华未改目光力。徘徊吴楚已多年，晦庵不急苍生急。君行车马衣冠衢，亦有晦庵相似无。君臣庆会第一格，晦庵何日何时须。横渠虽没尚可作，平生此事喜商略。君当长跪问横渠，子细平章句教错。大江朔风多涌波，上江下江且婆娑。古时贤士一时有，奈此庚辛甲乙何。
赠黄君
作者：王质
朝代：宋

君见雪山谭晦庵，晦庵南北隔山川。
有命归来如二老，不然隠去自三贤。
晦庵今年登五十，鬓华未改目光力。
徘徊吴楚已多年，晦庵不急苍生急。
君行车马衣冠衢，亦有晦庵相似无。
君臣庆会第一格，晦庵何日何时须。
横渠虽没尚可作，平生此事喜商略。
君当长跪问横渠，子细平章句教错。
大江朔风多涌波，上江下江且婆娑。
古时贤士一时有，奈此庚辛甲乙何。
赵景山程德绍视旱有诗成编
作者：王质
朝代：宋
体裁：七言律诗

相随骑尾紫游缰，各佩牛腰古锦囊。过眼风烟都领略，聚头灯火更平章。鹊枝赋罢骄横槊，蚓鼎联成倦倚墙。三读轩渠仍伎痒，亦撩草梦到池塘。
起伏龙行呈张元亮
作者：王质
朝代：宋

使君寸丹通九渊，冷彻龙胆惊不眠。
掣关稽首玉帝前，青霓影裏一粲鲜。
羣龙下走如奔泉，电旗掀舞雷车旋。
怒蛟腾起缠阴涎，四海五湖归一髯。
黄尘白沙飞满川，顷刻变作声潺湲。
何人此手有此拳，敛散风雨麾云烟。
一州千里十万廛，翻覆歉岁为丰年。
云花缭绕金连钱，使君倚鞚将朝天。
千珠万玉倾箱圆，夕阳扪腹秋风边。
此时可怀不可瞻，何不留取黄金鞭。
起伏龙行呈张元亮
作者：王质
朝代：宋

使君寸丹通九渊，冷彻龙胆惊不眠。掣关稽首玉帝前，青霓影里一粲鲜。群龙下走如奔泉，电旗掀舞雷车旋。怒蛟腾起缠阴涎，四海五湖归一髯。黄尘白沙飞满川，顷刻变作声潺湲。何人此手有此拳，敛散风雨麾云烟。一州千里十万廛，翻覆歉岁为丰年。云花缭绕金连钱，使君倚鞚将朝天。千珠万玉倾箱圆，夕阳扪腹秋风边。此时可怀不可瞻，何不留取黄金鞭。
过洞庭
作者：王质
朝代：宋
体裁：五言律诗

云可有无水，风能奔走沙。蟠深鸣老䖦，飞倦落长鸦。地有湘头尾，山无楚正斜。人间与天上，何处碍浮槎。
过隆中村
作者：王质
朝代：宋

当日隆中事，它时渭上悲。出头知几度，弹指不多时。有客吟梁甫，何人表出师。姓庞名蕴者，应笑卧龙儿。
过隆中村
作者：王质
朝代：宋

当日隆中事，它时渭上悲。
出头知几度，弹指不多时。
有客吟梁甫，何人表出师。
姓庞名藴者，应笑卧龙儿。
近村
作者：王质
朝代：宋
体裁：五言律诗

急急杀残点，沉沉敲远钟。黄深湖雾重，白厚草霜浓。惨淡兵交气，凄凉岁晚容。云山望不极，吾恨亦重重。
送刘子开二首
作者：王质
朝代：宋

帝恩无吏肯承宣，雨露滂沱贮半天。璀璨两星同拱所，萧梢一骥独当先。驱驰足下千重茧，忠孝心头一寸田。孺子亭前见三隽，为言秋事亦茫然。尘中拈出玉光明，追琢多年老更精。会使低头降志士，无令抵掌笑书生。此行原野霜风急，所过溪湖潦水平。鸿雁同天不同侣，为传好在与南卿。
送刘子开二首·其一
作者：王质
朝代：宋
体裁：七言律诗

帝恩无吏肯承宣，雨露滂沱贮半天。璀璨两星同拱所，萧梢一骥独当先。驱驰足下千重茧，忠孝心头一寸田。孺子亭前见三隽，为言秋事亦茫然。
送刘子开二首·其二
作者：王质
朝代：宋
体裁：七言律诗

尘中拈出玉光明，追琢多年老更精。会使低头降志士，无令抵掌笑书生。此行原野霜风急，所过溪湖潦水平。鸿雁同天不同侣，为传好在与南卿。
送张监税归去来歌
作者：王质
朝代：宋

君不见义熙元年陶彭泽，偶缠秃绶称长官，俄扬轻舟作归客。
萧萧五十年，衮衮八十日。
县令虽为百里君，不似斜川临流玩泉石。
公田虽收半顷税，不似东皋种禾满阡陌。
后园之柳为我贮清阴，东篱之菊为我发佳色。
浊醪妙理汝不知，素琴真趣吾能识。
陶隠君，张公子。
千二百年同一轨，丈夫意气当如此。
亦不挂冠神武门，亦不还笏蓬莱陛。
尽展平生履历书，凌乱云烟飞满纸。
归去来，归去来，二君觉处真奇哉。
孔宾半夜呼将去，李愿终身唤不回。
子休矣，子休矣，取舍行藏都在己，一往一来聊尔耳。
人生起灭半天云，世事浮沉一江水。
腰间带，不须束，头上巾，还可漉。
南山荷锄夕露晞，北窗支枕凉风足。
酒具遮留栗里墟，篮舆轻适庐山隅。
行将过，且踌躇。
溪山云月无今古，试访渊明旧隠居。
送张监税归去来歌
作者：王质
朝代：宋

君不见义熙元年陶彭泽，偶缠秃绶称长官，俄飏轻舟作归客。萧萧五十年，衮衮八十日。县令虽为百里君，不似斜川临流玩泉石。公田虽收半顷税，不似东皋种禾满阡陌。后园之柳为我贮清阴，东篱之菊为我发佳色。浊醪妙理汝不知，素琴真趣吾能识。陶隐君，张公子。千二百年同一轨，丈夫意气当如此。亦不挂冠神武门，亦不还笏蓬莱陛。尽展平生履历书，凌乱云烟飞满纸。归去来，归去来，二君觉处真奇哉。孔宾半夜呼将去，李愿终身唤不回。子休矣，子休矣，取舍行藏都在己，一往一来聊尔耳。人生起灭半天云，世事浮沉一江水。腰间带，不须束，头上巾，还可漉。南山荷锄夕露晞，北窗支枕凉风足。酒具遮留栗里墟，篮舆轻适庐山隅。行将过，且踌躇。溪山云月无今古，试访渊明旧隐居。
送徐圣可十首
作者：王质
朝代：宋

此州斗大故为悭，金印如之足解颜。他日低头看屈肘，亦思王老住胡湾。元素当年会子瞻，山三百叠故依然。风流文采徐杨并，所欠宾朋似往年。君玉风标世所希，日临小阁瞰清池。君来已隔元丰梦，鹭静鱼寒尚往时。一陈一叶此横飞，飞到清霄总不迟。东海月轮今又满，履綦安稳上丹墀。吾知昭德眼通明，君与渠家最有情。何况蜚声满黄阁，定应倒屣笑相迎。君到长安见侍郎，定咨老子鬓毛苍。为言薜荔藤边事，一局棋收又一觞。文康伯仲见昌黎，传到云孙又过之。君见小坡应记忆，近香亭下啜茶时。东望苕溪想月卿，尚怀泉石养精神。倘于归雁亭边见，为道阳关有故人。宝溪同社两齐年，一落江湖一上天。试问吾兄应好在，何时再拜玉阶前。卷雪楼前欲放船，沧浪亭上且扶肩。他时一月同千里，江汉吴淞共拍天。
送徐圣可十首·其一
作者：王质
朝代：宋
体裁：七言绝句

此州斗大故为悭，金印如之足解颜。他日低头看屈肘，亦思王老住胡湾。
送徐圣可十首·其七
作者：王质
朝代：宋
体裁：七言绝句

文康伯仲见昌黎，传到云孙又过之。君见小坡应记忆，近香亭下啜茶时。
送徐圣可十首·其三
作者：王质
朝代：宋
体裁：七言绝句

君玉风标世所希，日临小阁瞰清池。君来已隔元丰梦，鹭静鱼寒尚往时。
送徐圣可十首·其九
作者：王质
朝代：宋
体裁：七言绝句

宝溪同社两齐年，一落江湖一上天。试问吾兄应好在，何时再拜玉阶前。
送徐圣可十首·其二
作者：王质
朝代：宋

元素当年会子瞻，山三百叠故依然。风流文采徐杨并，所欠宾朋似往年。
送徐圣可十首·其二
作者：王质
朝代：宋

元素当年会子瞻，山三百迭故依然。
风流文采徐杨并，所欠宾朋似往年。
送徐圣可十首·其五
作者：王质
朝代：宋
体裁：七言绝句

吾知昭德眼通明，君与渠家最有情。何况蜚声满黄阁，定应倒屣笑相迎。
送徐圣可十首·其八
作者：王质
朝代：宋
体裁：七言绝句

东望苕溪想月卿，尚怀泉石养精神。倘于归雁亭边见，为道阳关有故人。
送徐圣可十首·其六
作者：王质
朝代：宋
体裁：七言绝句

君到长安见侍郎，定咨老子鬓毛苍。为言薜荔藤边事，一局棋收又一觞。
送徐圣可十首·其十
作者：王质
朝代：宋
体裁：七言绝句

卷雪楼前欲放船，沧浪亭上且扶肩。他时一月同千里，江汉吴淞共拍天。
送徐圣可十首·其四
作者：王质
朝代：宋
体裁：七言绝句

一陈一叶此横飞，飞到清霄总不迟。东海月轮今又满，履綦安稳上丹墀。
送施丙卿
作者：王质
朝代：宋

嗣宗仲容天下无，施家更与阮家殊。
舍人骑星上天衢，令君抱云守仙都。
氐房奎壁牛女虚，岂肯使人清晖孤。
舍人桃李将吹嘘，青青白白并朱朱。
子昔绿水敷红蕖，速谢香火归诸胥。
元丰欧阳元佑苏，黄晁张秦皆其徒。
子所标准前规摹，策勋岂不真良图。
甘王楼下百日余，展尽胸襟渺江湖。
今年大燎然洪炉，独此冰玉涵秋菰。
玉山玉水清而腴，山南山北多仙庐。
居仁宝玦敲珊瑚，吉甫金椀倾醍醐。
山东文豪尹大夫，银河赤岸通方壶。
三山仙伯飘飘俱，端明殿老争抟扶。
子乃奔轶攀其鬚，明月在天不可呼。
掇拾堕黑云模糊，三台北斗韩尚书。
芙蓉旌旗驻飞车，低挽凤凰追鲸鱼。
高搴麒麟起玉除，定不遗子鲛人珠。
宜春宣曲骖皇舆，尚书许我能起予。
飞黄一向抛蟾蜍，不识尊意今何如。
四十有六垂桑榆，西湖寒雪参清娱。
飞琼砰磕波文粗，卓玉棱嶒山骨癯。
尚书尚书切勿疎，我久寂历西山隅。
尚书击鼓羣龙趋，我岂不解吹笙竽。
青枫红叶秋风初，风声猎猎摇江蒲，矫首河汉且长吁。
送施丙卿
作者：王质
朝代：宋

嗣宗仲容天下无，施家更与阮家殊。舍人骑星上天衢，令君抱云守仙都。氐房奎壁牛女虚，岂肯使人清晖孤。舍人桃李将吹嘘，青青白白并朱朱。子昔绿水敷红蕖，速谢香火归诸胥。元丰欧阳元祐苏，黄晁张秦皆其徒。子所标准前规摹，策勋岂不真良图。甘王楼下百日馀，展尽胸襟渺江湖。今年大燎然洪炉，独此冰玉涵秋菰。玉山玉水清而腴，山南山北多仙庐。居仁宝玦敲珊瑚，吉甫金椀倾醍醐。山东文豪尹大夫，银河赤岸通方壶。三山仙伯飘飘俱，端明殿老争抟扶。子乃奔轶攀其须，明月在天不可呼。掇拾堕黑云模糊，三台北斗韩尚书。芙蓉旌旗驻飞车，低挽凤凰追鲸鱼。高搴麒麟起玉除，定不遗子鲛人珠。宜春宣曲骖皇舆，尚书许我能起予。飞黄一向抛蟾蜍，不识尊意今何如。四十有六垂桑榆，西湖寒雪参清娱。飞琼砰磕波文粗，卓玉棱嶒山骨癯。尚书尚书切勿疏，我久寂历西山隅。尚书击鼓群龙趋，我岂不解吹笙竽。青枫红叶秋风初，风声猎猎摇江蒲，矫首河汉且长吁。
送施丙卿
作者：王质
朝代：宋
体裁：古风

嗣宗仲容天下无，施家更与阮家殊。舍人骑星上天衢，令君抱云守仙都。氐房奎壁牛女虚，岂肯使人清晖孤。舍人桃李将吹嘘，青青白白并朱朱。子昔绿水敷红蕖，速谢香火归诸胥。元丰欧阳元祐苏，黄晁张秦皆其徒。子所标准前规摹，策勋岂不真良图。甘王楼下百日馀，展尽胸襟渺江湖。今年大燎然洪炉，独此冰玉涵秋菰。玉山玉水清而腴，山南山北多仙庐。居仁宝玦敲珊瑚，吉甫金碗倾醍醐。山东文豪尹大夫，银河赤岸通方壶。三山仙伯飘飘俱，端明殿老争抟扶。子乃奔轶攀其须，明月在天不可呼。掇拾堕黑云模糊，三台北斗韩尚书。芙蓉旌旗驻飞车，低挽凤凰追鲸鱼。高搴麒麟起玉除，定不遗子鲛人珠。宜春宣曲骖皇舆，尚书许我能起予。飞黄一向抛蟾蜍，不识尊意今何如。四十有六垂桑榆，西湖寒雪参清娱。飞琼砰磕波文粗，卓玉棱嶒山骨癯。尚书尚书切勿疏，我久寂历西山隅。尚书击鼓群龙趋，我岂不解吹笙竽。青枫红叶秋风初，风声猎猎摇江蒲，矫首河汉且长吁。
送晁侍郎二首
作者：王质
朝代：宋

元衮催韩觐，锵鸾迟甫归。无功生静福，有道正危机。弃智轻观世，忘言妙格非。五车书满腹，字字莫相违。昔欲全家托，今惟只影依。任从龟左顾，独自鹊南飞。灾浅谋三至，心危泣百挥。英豪天下少，不敢废依归。
送晁侍郎二首·其一
作者：王质
朝代：宋
体裁：五言律诗

元衮催韩觐，锵鸾迟甫归。无功生静福，有道正危机。弃智轻观世，忘言妙格非。五车书满腹，字字莫相违。
送晁侍郎二首·其二
作者：王质
朝代：宋

昔欲全家托，今惟只影依。任从龟左顾，独自鹊南飞。灾浅谋三至，心危泣百挥。英豪天下少，不敢废依归。
送晁侍郎二首·其二
作者：王质
朝代：宋

昔欲全家託，今惟隻影依。
任从龟左顾，独自鹊南飞。
灾浅谋三至，心危泣百挥。
英豪天下少，不敢废依归。
送李公
作者：王质
朝代：宋

海内堂堂见此公，孤高不与万夫同。身行宇宙东西遍，心彻乾坤表里通。莫共林泉谋老境，更看彝鼎篆新功。君王拊髀休长叹，亦有英豪在眼中。
送李公
作者：王质
朝代：宋

海内堂堂见此公，孤高不与万夫同。
身行宇宙东西遍，心彻干坤表裏通。
莫共林泉谋老境，更看彝鼎篆新功。
君王拊髀休长嘆，亦有英豪在眼中。
送清坚老人宰辰阳四首
作者：王质
朝代：宋

黔郡随山壤，卢溪上水舟。双眸长不夜，两鬓未全秋。制锦宁伤手，鸣琴自点头。武陵花赏遍，安稳上瀛洲。苦楝风方作，桃花水未生。逢村宜早住，趁路莫宵行。且止青春酒，频添碧涧羹。槐根并马骨，切勿厌官清。却背五城关，旁连七宝山。楚臣经夕宿，汉代入辰湾。花县成阴了，桃源觅路还。功名归晚节，矍铄上清班。穴出丹砂粒，川呈晕角辉。向来曾画诺，此去稍斜飞。若不吟红药，还应对紫薇。太公虽白发，西伯要同归。
送清坚老人宰辰阳四首·其一
作者：王质
朝代：宋
体裁：五言律诗

黔郡随山壤，卢溪上水舟。双眸长不夜，两鬓未全秋。制锦宁伤手，鸣琴自点头。武陵花赏遍，安稳上瀛洲。
送清坚老人宰辰阳四首·其三
作者：王质
朝代：宋
体裁：五言律诗

却背五城关，旁连七宝山。楚臣经夕宿，汉代入辰湾。花县成阴了，桃源觅路还。功名归晚节，矍铄上清班。
送清坚老人宰辰阳四首·其二
作者：王质
朝代：宋
体裁：五言律诗

苦楝风方作，桃花水未生。逢村宜早住，趁路莫宵行。且止青春酒，频添碧涧羹。槐根并马骨，切勿厌官清。
送清坚老人宰辰阳四首·其四
作者：王质
朝代：宋

穴出丹砂粒，川呈晕角辉。向来曾画诺，此去稍斜飞。若不吟红药，还应对紫薇。太公虽白发，西伯要同归。
送清坚老人宰辰阳四首·其四
作者：王质
朝代：宋

穴出丹砂粒，川呈晕角辉。
向来曾画诺，此去稍斜飞。
若不吟红药，还应对紫薇。
太公虽白髮，西伯要同归。
送王仲钤口号
作者：王质
朝代：宋

华屋沈沈燕不哗，绿阴悄悄树含花。旌旗照野元戎壮，礼乐充庭使者华。解袂莫辞双玉酒，同班行待五云车。金虬度彻阳关曲，佳月随人未肯斜。
送王仲钤口号
作者：王质
朝代：宋

华屋沈沈燕不譁，绿阴悄悄树含花。
旌旗照野元戎壮，礼乐充庭使者华。
解袂莫辞双玉酒，同班行待五云车。
金虬度彻阳关曲，佳月随人未肯斜。
送王充老归旴江
作者：王质
朝代：宋

风遣轻蒲趣去程，满江秋月碧纷纷。
相看断雁情何极，同着征衫袂更分。
千里固应俱对月，一樽安得再论文。
从今竹枕蓬窗梦，不梦悬刀只梦君。
送王充老归旴江
作者：王质
朝代：宋

风遣轻蒲趣去程，满江秋月碧纷纷。相看断雁情何极，同著征衫袂更分。千里固应俱对月，一樽安得再论文。从今竹枕蓬窗梦，不梦悬刀只梦君。
送空上人归育王
作者：王质
朝代：宋

生涯挑上古藤梢，归心飞渡鄞江潮。长安贵人足官府，不似育王山色高。山前山后松风岑，一衲无尘双蹻轻。月寒濯足半溪玉，日净穿林两袖云。吾生浪走踰千里，天涯踏破青鞋底。谁令插脚堕红尘，只恐愈深收不起。千载此山端有期，翩翩清梦随君飞。他年拄杖叩泉石，莫认此翁作生客。
送空上人归育王
作者：王质
朝代：宋

生涯挑上古藤梢，归心飞渡鄞江潮。
长安贵人足官府，不似育王山色高。
山前山后松风岑，一衲无尘双蹻轻。
月寒濯足半溪玉，日浄穿林两袖云。
吾生浪走踰千里，天涯踏破青鞋底。
谁令插脚堕红尘，只恐愈深收不起。
千载此山端有期，翩翩清梦随君飞。
他年拄杖叩泉石，莫认此翁作生客。
送罗君
作者：王质
朝代：宋

举首黄龙山色青，琤琤乾叶坠寒林。门首平塘泊鸥鹭，吾与若曹都眼明。海会幽铭掩清汉，云岩丰碑掣奔电。一瓯花乳一炉烟，投地起来俱不见。
送罗君
作者：王质
朝代：宋

举首黄龙山色青，琤琤干叶坠寒林。
门首平塘泊鸥鹭，吾与若曹都眼明。
海会幽铭掩清汉，云岩丰碑掣奔电。
一瓯花乳一炉烟，投地起来俱不见。
送胡正仲二首
作者：王质
朝代：宋

万安松槚已参天，属眼昆仍故宛然。荣尹堂前周两纪，甘王楼下跨三年。八风翻海如如定，一月当空在在圆。太极清都天尺五，柂牙捩转去翩翩。稍稍秋风吹客衣，浮云斜照送将归。摇开楚岸蝉方急，行到吴江雁已飞。直恐相思衣带缓，无令问讯驿书稀。一牛鸣地难倾倒，何况山川道路违。
送胡正仲二首·其一
作者：王质
朝代：宋
体裁：七言律诗

万安松槚已参天，属眼昆仍故宛然。荣尹堂前周两纪，甘王楼下跨三年。八风翻海如如定，一月当空在在圆。太极清都天尺五，柂牙捩转去翩翩。
送胡正仲二首·其二
作者：王质
朝代：宋
体裁：七言律诗

稍稍秋风吹客衣，浮云斜照送将归。摇开楚岸蝉方急，行到吴江雁已飞。直恐相思衣带缓，无令问讯驿书稀。一牛鸣地难倾倒，何况山川道路违。
送胡秉彝归毗陵
作者：王质
朝代：宋
体裁：五言律诗

千林秋叶深，此际有行人。握手恨无语，出门愁始新。殷勤一枝柳，聚散百年身。眺远情何极，兹来迹已陈。
送虞丞相孙运干诗三首
作者：王质
朝代：宋

祖予尚闭户，景文当入山。未能黄绮外，姑在尚彭间。眼到风尘暗，头依树石斑。曹溪有正路，飞倦要知还。尚象子生子，高风新又新。昔看三桧戏，今见一槐春。父祖有家法，典型如老人。傍观应自肯，自肯乃方亲。曲肱真事业，袖手大文章。想子归家急，如吾舍世忙。何时见丞相，几日上瞿唐。见问宜多说，不言君亦忘。
送虞丞相孙运干诗三首·其一
作者：王质
朝代：宋
体裁：五言律诗

祖予尚闭户，景文当入山。未能黄绮外，姑在尚彭间。眼到风尘暗，头依树石斑。曹溪有正路，飞倦要知还。
送虞丞相孙运干诗三首·其三
作者：王质
朝代：宋
体裁：五言律诗

曲肱真事业，袖手大文章。想子归家急，如吾舍世忙。何时见丞相，几日上瞿唐。见问宜多说，不言君亦忘。
送虞丞相孙运干诗三首·其二
作者：王质
朝代：宋
体裁：五言律诗

尚象子生子，高风新又新。昔看三桧戏，今见一槐春。父祖有家法，典型如老人。傍观应自肯，自肯乃方亲。
送赵子真送藏经于朝廷
作者：王质
朝代：宋
体裁：七言律诗

忆昔同游金凤台，临高望远思悠哉。重来又作燕山别，不意翻为驿马催。宝藏元辉天上去，塞尘秋色鬓边来。归期已定终年约，莫遣丹心一寸灰。
送赵师耳
作者：王质
朝代：宋

东风吹了落花天，芍药酴醾晚更妍。典衣换酒正吾事，不辞颠倒春风前。胡为便作轻离别，再拜忽成千里隔。东君怜我太萧条，啼损黄鹂留不得。我欲拖筇随马尾，饱看庐陵好山水。自怜憔悴缚江干，去住未能随意耳。
送赵师耳
作者：王质
朝代：宋

东风吹了落花天，芍药酴醿晚更妍。
典衣换酒正吾事，不辞颠倒春风前。
胡为便作轻离别，再拜忽成千里隔。
东君怜我太萧条，啼损黄鹂留不得。
我欲拖筇随马尾，饱看庐陵好山水。
自怜憔悴缚江干，去住未能随意耳。
送赵希郮
作者：王质
朝代：宋

集英殿下识乃翁，遗爱楼前又识侬。参差两纪短一载，伏想鬓发秋蓬蓬。道阻且脩不可见，何喜老兄相会逢。老兄颜色清而丰，娟娟秋水开芙蓉。铁瓮城头拭硎刃，晚榜咫尺春旗红。觚棱金爵面成背，半帆楚月迎淮风。相思江西子王子，寻盟来与白鸥同。江莎浓澹俄一再，庾楼却倚庐山峰。吾宗乃有此豚犬，掩鼻急趋风露中。老兄久厌臭来逐，是行不复尘相蒙。亦欲柁牙把船尾，琵琶洲上携手吟青枫。
送赵希郮
作者：王质
朝代：宋

集英殿下识乃翁，遗爱楼前又识侬。
参差两纪短一载，伏想鬓髮秋蓬蓬。
道阻且修不可见，何喜老兄相会逢。
老兄颜色清而丰，娟娟秋水开芙蓉。
铁瓮城头拭硎刃，晚榜咫尺春旗红。
觚棱金爵面成背，半帆楚月迎淮风。
相思江西子王子，寻盟来与白鸥同。
江莎浓澹俄一再，庾楼却倚庐山峰。
吾宗乃有此豚犬，掩鼻急趋风露中。
老兄久厌臭来逐，是行不復尘相蒙。
亦欲柁牙把船尾，琵琶洲上携手吟青枫。
送郑德初归吴中
作者：王质
朝代：宋
体裁：五言律诗

相识虽非昔，相知不似今。岁寒三益友，金断两同心。半子来归叶，孤儿维事任。此间拈鼓笛，那更有凡音。
送酒与胡倅
作者：王质
朝代：宋
体裁：七言律诗

青坚堂下出香泉，历历春声到耳边。卷起白波滋舌本，养成黄气舞胎仙。帝觞他日分涓滴，家酿今朝养圣贤。饮罢铃绦应已制，汝阳乘此去朝天。
送钮子明
作者：王质
朝代：宋

大夫离别莫心酸，痛饮长歌作壮颜。勿羡春江烧赤壁，须从夜碛度阴山。精神勃郁双眉上，功业轮囷十指间。看罢吴钩腾上马，临分小试出三关。
送钮子明
作者：王质
朝代：宋

大夫离别莫心酸，痛饮长歌作壮颜。
勿羡春江烧赤壁，须从夜碛度阴山。
精神勃鬰双眉上，功业轮囷十指间。
看罢吴钩腾上马，临分小试出三关。
送陶茂安知永州
作者：王质
朝代：宋
体裁：七言律诗

弓刀陌上起征尘，行到潇湘春已深。柳子文章亲到眼，魏公池馆故沾襟。莫生去鲁迟迟想，且慰歌廉望望心。泷水浯溪江不隔，肯凭鲤尾寄佳音。
送陶茂安赴湖南二首
作者：王质
朝代：宋

礼乐华今日，江湖得此天。绣衣开使指，锦帐卷郎毡。峻岳车帷外，清湘簜节前。何如归禁籞，花柳自风烟。飘泊年家子，依归父执尊。不知分此袂，还更蹑谁门。欲语无言诉，相期有意存。何时凭水槛，凉夜倒清樽。
送陶茂安赴湖南二首·其一
作者：王质
朝代：宋
体裁：五言律诗

礼乐华今日，江湖得此天。绣衣开使指，锦帐卷郎毡。峻岳车帷外，清湘簜节前。何如归禁籞，花柳自风烟。
送陶茂安赴湖南二首·其二
作者：王质
朝代：宋
体裁：五言律诗

飘泊年家子，依归父执尊。不知分此袂，还更蹑谁门。欲语无言诉，相期有意存。何时凭水槛，凉夜倒清樽。
送韩总二首
作者：王质
朝代：宋

斗绝重关险，星驰四牡騑。昕朝三劳遣，昼锦再光辉。距踊欢趋死，权奇饱欲飞。羌儿还解事，早送版图归。飘泊春馀絮，孤寒岁晚松。谁知文有虎，祇道士无龙。湓浦城相别，蚕丛国再逢。论心能几许，山水又重重。
送韩总二首·其一
作者：王质
朝代：宋
体裁：五言律诗

斗绝重关险，星驰四牡騑。昕朝三劳遣，昼锦再光辉。距踊欢趋死，权奇饱欲飞。羌儿还解事，早送版图归。
送韩总二首·其二
作者：王质
朝代：宋

飘泊春余絮，孤寒岁晚松。
谁知文有虎，祇道士无龙。
湓浦城相别，蚕丛国再逢。
论心能几许，山水又重重。
送韩总二首·其二
作者：王质
朝代：宋

飘泊春馀絮，孤寒岁晚松。谁知文有虎，祇道士无龙。湓浦城相别，蚕丛国再逢。论心能几许，山水又重重。
道经
作者：王质
朝代：宋
体裁：七言绝句

端拱主人无语句，台舆仆隶闹喧阗。希声绝想忘言处，海水墨山书不全。
避暑烟水亭与王南卿回文联句一首
作者：王质
朝代：宋

颜舒且对清樽酒，昼永方浓翠幄阴。
环佩响溪寒浪急，画图藏谷绣烟深。
班生石润苔纹乱，碧度云飞鸟影沉。
閒馆邃风来迥野，隔林斜日转疎林。
郊居
作者：王质
朝代：宋

不着乌纱帽，自开青竹篱。
雁号残月渚，猿挂冷霜枝。
有泪不知落，无心空自悲。
人情正翻覆，去住总难期。
郊居
作者：王质
朝代：宋

不著乌纱帽，自开青竹篱。雁号残月渚，猿挂冷霜枝。有泪不知落，无心空自悲。人情正翻覆，去住总难期。
采石道中
作者：王质
朝代：宋

闻说前年事，分明是偶然。
羣雄夸好手，万事有苍天。
浪沫埋椿木，波声撼战船。
萧条苦斗者，挥泪立江边。
采石道中
作者：王质
朝代：宋

闻说前年事，分明是偶然。群雄誇好手，万事有苍天。浪沫埋椿木，波声撼战船。萧条苦斗者，挥泪立江边。
银山寺和宗禅师四季诗·冬
作者：王质
朝代：宋
体裁：七言律诗

夹径长松耐凛冬，随溪觅路杳无穷。晓霜易滑荆桥上，朔雪难侵纸帐中。溪冷无鱼供酒客，林荒有鹿伴樵翁。江湖水泺多芦苇，不异飘鸿泊野风。
银山寺和宗禅师四季诗·夏
作者：王质
朝代：宋

绕廊行听铎丁当，禾稻桑麻各一乡。竹影能令心洒落，溪声自与意清凉。门无惊鹿冲篱破，路有疏萤掠草光。才到斜阳生暮霭，满庭山露滴松香。
银山寺和宗禅师四季诗·夏
作者：王质
朝代：宋

绕廊行听铎丁当，禾稻桑麻各一乡。
竹影能令心洒落，溪声自与意清凉。
门无惊鹿衝篱破，路有疎萤掠草光。
纔到斜阳生暮霭，满庭山露滴松香。
银山寺和宗禅师四季诗·春
作者：王质
朝代：宋

但听清圆不觉喧，松床纸帐坦便便。草深雉子争烘日，树暖蜂雏懒趁烟。无事石头频打睡，有时村店暂逃禅。寻花问柳山前后，隐隐钟声暮已传。
银山寺和宗禅师四季诗·春
作者：王质
朝代：宋

但听清圆不觉喧，松床纸帐坦便便。
草深雉子争烘日，树暖蜂鶵懒趁烟。
无事石头频打睡，有时村店暂逃禅。
寻花问柳山前后，隠隠钟声暮已传。
银山寺和宗禅师四季诗·秋
作者：王质
朝代：宋

尘埃飞不到郊坰，山鹿溪鱼任意行。密径竹烟迷暮影，幽岩松露滴秋声。烧残野草斓斑黑，脱尽疏林隐约明。溪石棱棱波激激，水花红紫谢还生。
银山寺和宗禅师四季诗·秋
作者：王质
朝代：宋

尘埃飞不到郊垧，山鹿溪鱼任意行。
密径竹烟迷暮影，幽岩松露滴秋声。
烧残野草斓斑黑，脱尽疎林隠约明。
溪石棱棱波激激，水花红紫谢还生。
长相思 其一 暮春
作者：王质
朝代：宋
体裁：词

红疏疏，紫疏疏。可惜飘零著地铺。春残心转孤。莺相呼。燕相呼。楼下垂杨遮得乌。倚阑人已无。
长相思 其二 渔父
作者：王质
朝代：宋
体裁：词

山青青。水青青。两岸潇潇芦荻林。水深村又深。风泠泠，露泠泠。一叶扁舟深处横。垂杨鸥不惊。
长相思 其二 渔父
作者：王质
朝代：宋

山青青。水青青。两岸萧萧芦荻林。水深村又深。风泠泠，露泠泠。一叶扁舟深处横。垂杨鸥不惊。
长相思·红疏疏
作者：王质
朝代：宋

红疏疏，紫疏疏。
可惜飘零着地铺。
春残心转孤。
莺相呼。
燕相呼。
楼下垂杨遮得乌。
倚阑人已无。
长相思（暮春）
作者：王质
朝代：宋

红疏疏。紫疏疏。可惜飘零著地铺。春残心转孤。
莺相呼。燕相呼。楼下垂杨遮得乌。倚阑人已无。
长相思（渔父）
作者：王质
朝代：宋
体裁：词

山青青。水青青。两岸萧萧芦荻林。水深村又深。
风泠泠。露泠泠。一叶扁舟深处横。垂杨鸥不惊。
问查元章觅龙团茶
作者：王质
朝代：宋

戏龙顿断天门锁，来蛰公家片段箱。恐有堕髯收不尽，觅来惊起雁凫行。
问查元章觅龙团茶
作者：王质
朝代：宋

戏龙顿断天门锁，来蛰公家片段箱。
恐有堕髯收不尽，觅来惊起雁鳬行。
问王稚川借其父承可诗二首
作者：王质
朝代：宋

侍郎墓槚已苍苍，万古江河一锦囊。杜老平生怜骥子，不将衣钵付他郎。百代风流集豫章，娟娟各自作时妆。谁知索虎钩鲸手，传到黄家便到王。
问王稚川借其父承可诗二首·其一
作者：王质
朝代：宋
体裁：七言绝句

侍郎墓槚已苍苍，万古江河一锦囊。杜老平生怜骥子，不将衣钵付他郎。
问王稚川借其父承可诗二首·其二
作者：王质
朝代：宋
体裁：七言绝句

百代风流集豫章，娟娟各自作时妆。谁知索虎钩鲸手，传到黄家便到王。
问王稚川觅酒
作者：王质
朝代：宋
体裁：七言律诗

麦天一似菊花秋，涩雨痴风故作愁。幸自从来公不饮，何如乞与我销忧。胶胶扰扰谁能问，兀兀陶陶得即休。七泽五湖烟水阔，可容閒梦到沧洲。
闻雁
作者：王质
朝代：宋
体裁：古风

我性爱风竹，历耳如筦弦。两日偶不闻，但见青摩烟。半夜意展转，时闻雁翩翩。未能叫云月，而我独不眠。抱被夜徙榻，空堂秋山连。亦有鸥鹭栖，历历鸣更传。为汝饮一杯，问汝以一言。不居芦苇中，乃巢苍翠巅。萧萧西风多，一等菰蒲寒。远来有相伴，汝等岂不贤。不觉点急急，难通意惓惓。振翼忽飞去，江湖水连天。
陪林守游南湖月下歌
作者：王质
朝代：宋

紫霄峰头云破涌明月，翠华洞裏烟冷生清风。
水光上下相映碧，小舟飞入玻瓈中。
荷露白凝珠，蓼花红缀米。
沈沈水晶宫，金波几千里。
君不见风流太守醉似泥，倒着接䍦骑马归。
南湖风月君不知，问君何似高阳池。
翡翠杓，金叵罗，劝君一杯酒，听我南湖歌。
清风明月万古长如此，有酒不乐将奈何。
陪林守游南湖月下歌
作者：王质
朝代：宋

紫霄峰头云破涌明月，翠华洞里烟冷生清风。水光上下相映碧，小舟飞入玻瓈中。荷露白凝珠，蓼花红缀米。沈沈水晶宫，金波几千里。君不见风流太守醉似泥，倒著接䍦骑马归。南湖风月君不知，问君何似高阳池。翡翠杓，金叵罗，劝君一杯酒，听我南湖歌。清风明月万古长如此，有酒不乐将奈何。
集少陵佳句题和政堂呈使君
作者：王质
朝代：宋

上帝高居绛节朝，使君意气凌青霄。君臣既与时济会，一豁明主正郁陶。伯仲之间见伊吕，临江节士安足数。欲倾东海洗乾坤，世人那得知其故。诸君何以答升平，济世宜引贤俊人。凤臆龙鬐未易识，不与八骏俱先鸣。回鞭却走见天子，光芒六合无泥滓。后汉今周喜再昌，丹青婉转麒麟里。天时人事日相催，抑塞磊落之奇才。搀抢荧惑不敢动，五云多处是三台。春来准拟开怀久，稍待秋风凉冷后。夜骑天驷超天河，南极一星朝北斗。
集少陵佳句题和政堂呈使君
作者：王质
朝代：宋

上帝高居绛节朝，使君意气凌青霄。
君臣既与时济会，一豁明主正鬰陶。
伯仲之间见伊吕，临江节士安足数。
欲倾东海洗干坤，世人那得知其故。
诸君何以答昇平，济世宜引贤俊人。
凤臆龙鬐未易识，不与八骏俱先鸣。
回鞭却走见天子，光芒六合无泥滓。
后汉今周喜再昌，丹青婉转麒麟裏。
天时人事日相催，抑塞磊落之奇才。
搀抢荧惑不敢动，五云多处是三台。
春来准拟开怀久，稍待秋风凉冷后。
夜骑天驷超天河，南极一星朝北斗。
集杜子美句赋所居二首
作者：王质
朝代：宋

田舍清江曲，柴扉扫径开。野花乾更落，水鸟去仍回。渺渺春风见，冥冥细雨来。幽栖身懒动，坐稳兴悠哉。野屋流寒水，春星带草堂。忘机对芳草，驻屐近薇香。农事空山里，柴门古道傍。眼前今古意，看剑引杯长。
集杜子美句赋所居二首·其一
作者：王质
朝代：宋

田舍清江曲，柴扉扫径开。野花乾更落，水鸟去仍回。渺渺春风见，冥冥细雨来。幽栖身懒动，坐稳兴悠哉。
集杜子美句赋所居二首·其一
作者：王质
朝代：宋

田舍清江曲，柴扉扫径开。
野花干更落，水鸟去仍回。
渺渺春风见，冥冥细雨来。
幽栖身懒动，坐稳兴悠哉。
集杜子美句赋所居二首·其二
作者：王质
朝代：宋

野屋流寒水，春星带草堂。
忘机对芳草，驻屐近薇香。
农事空山裏，柴门古道傍。
眼前今古意，看剑引杯长。
集杜子美句赋所居二首·其二
作者：王质
朝代：宋

野屋流寒水，春星带草堂。忘机对芳草，驻屐近薇香。农事空山里，柴门古道傍。眼前今古意，看剑引杯长。
集秦国文恭公句寿胡正仲四首
作者：王质
朝代：宋

绛霄别有大罗天，钧奏声沈帝所闲。岁晚政成丹诏下，水苍朝佩响珊珊。玉蟾濡翰待君挥，五世嘉占得凤飞。朝野多驩天子圣，便应调鼎向黄扉。君在东南第一流，绿绨膺检出神州。举头试作长安望，昨夜灵槎近斗牛。三殿觚棱照綵霓，星邮传诏紫芝泥。休论万里封侯事，此去青云别有梯。
集秦国文恭公句寿胡正仲四首·其一
作者：王质
朝代：宋
体裁：七言绝句

绛霄别有大罗天，钧奏声沈帝所闲。岁晚政成丹诏下，水苍朝佩响珊珊。
集秦国文恭公句寿胡正仲四首·其三
作者：王质
朝代：宋
体裁：七言绝句

君在东南第一流，绿绨膺检出神州。举头试作长安望，昨夜灵槎近斗牛。
集秦国文恭公句寿胡正仲四首·其二
作者：王质
朝代：宋
体裁：七言绝句

玉蟾濡翰待君挥，五世嘉占得凤飞。朝野多驩天子圣，便应调鼎向黄扉。
集秦国文恭公句寿胡正仲四首·其四
作者：王质
朝代：宋
体裁：七言绝句

三殿觚棱照綵霓，星邮传诏紫芝泥。休论万里封侯事，此去青云别有梯。
雨花台
作者：王质
朝代：宋

乱草踏秋碧，斜阳立晚红。
天低昏海雾，江阔渡淮风。
台有余基壮，碑无旧观丰。
愁人惜倦眼，不敢送归鸿。
雨花台
作者：王质
朝代：宋

乱草踏秋碧，斜阳立晚红。天低昏海雾，江阔渡淮风。台有馀基壮，碑无旧观丰。愁人惜倦眼，不敢送归鸿。
青玉案 其二 池亭
作者：王质
朝代：宋

浮萍不碍鱼行路。细数鱼来去。静倚溪阴深觅句。碧鲜清润，影摇香度。易觉阑干暮。凫雏深傍蘋根住。浴罢红衣褪残缕。一寸江湖无可付。渚兰汀草，卧烟敧雨。荒了垂纶处。
青玉案 其二 池亭
作者：王质
朝代：宋
体裁：词

浮萍不碍鱼行路。细数鱼来去。静倚溪阴深觅句。碧鲜清润，影摇香度。易觉阑干暮。凫雏深傍蘋根住。浴罢红衣褪残缕。一寸江湖无可付。渚兰汀草，卧烟欹雨。荒了垂纶处。
青玉案·中央自有仙风度
作者：王质
朝代：宋
体裁：词

中央自有仙风度。散入千林去。万点秋芳洒飞露。舜裳赭色，尧眉黄彩，化作花无数。层层翠葆鸾旗舞。吹下天香遍瑶宇。万岁千秋奉明主。桂华月苑，蕊珠宝殿，长听黄金缕。
青玉案·浮萍不碍鱼行路
作者：王质
朝代：宋
体裁：词

浮萍不碍鱼行路。
细数鱼来去。
静倚溪阴深觅句。
碧鲜清润，影摇香度。
易觉阑干暮。
凫雏深傍苹根住。
浴罢红衣褪残缕。
一寸江湖无可付。
渚兰汀草，卧烟敧雨。
荒了垂纶处。
青玉案（池亭）
作者：王质
朝代：宋

浮萍不碍鱼行路。细数鱼来去。静倚溪阴深觅句。碧鲜清润，影摇香度。易觉阑干暮。
凫雏深傍苹根住。浴罢红衣褪残缕。一寸江湖可付。渚兰汀草，卧烟敧雨。荒了垂纶处。
青门引·青门饮·寻遍江南麓
作者：王质
朝代：宋
体裁：词

寻遍江南麓。只有斑斑野菊。梅花不遇我心悲，一枝得见，便是一年足。微香来自横冈竹。飞度寒溪曲。落路寻人借问，谢他指向深深谷。
青门引（寻梅）
作者：王质
朝代：宋

寻遍江南麓。只有斑斑野菊。梅花不遇我心悲，一枝得见，便是一年足。
微香来自横网竹。飞度寒溪曲。落路寻人借问，谢他指向深深谷。
青阳道中二首
作者：王质
朝代：宋

今日青阳路，行行不忍过。人家茅屋少，原野稻田多。树木连苍色，陂塘湛碧波。斜阳攲半岭，将奈镜亭何。一路皆平坦，今朝稍屈盘。仆饥争小店，桥断拣枯滩。处处山都好，家家酒不酸。人生各有地，所乐是长安。
青阳道中二首·其一
作者：王质
朝代：宋
体裁：五言律诗

今日青阳路，行行不忍过。人家茅屋少，原野稻田多。树木连苍色，陂塘湛碧波。斜阳攲半岭，将奈镜亭何。
青阳道中二首·其二
作者：王质
朝代：宋
体裁：五言律诗

一路皆平坦，今朝稍屈盘。仆饥争小店，桥断拣枯滩。处处山都好，家家酒不酸。人生各有地，所乐是长安。
题东林姚贵高书屋
作者：王质
朝代：宋
体裁：五言律诗

岛屿深沉碧，溪花淡薄红。连山收宿雨，当户进凉风。暮霭孤村外，斜阳一笛中。西山起明月，未放酒杯空。
题俞舜俞墨梅
作者：王质
朝代：宋

杨无咎，透梅肝胆入梅心。俞舜俞，刳梅皮骨到梅髓。大江之西出二士，长淮以北屈两指。吾尝菁村山中饱玩玉葳蕤，十里五里无他枝。所恨俞子不同载，至今心系吴江湄。吾尝竹山道上烂看蜡凌乱，三程两程行不断。所恨俞子不同征，至今梦绕襄山畔。百尺卷雪楼，十顷黄龙州。此地遇俞子，此时逢孟秋。巽二滕六皆未集，广寒宫中暗窃来相投。一枝两枝虽不多，千林红紫无若何。七尺八尺抑何短，万里莽苍亦云满。赠尔一则语，收却万年功。真梅蕴在磊块胸，幻梅流出精明瞳。溟濛摸索未有睹，惨淡经营何所从。中庸大学松斋绎几转，楞严圆觉竹几翻数卷。他时相逢江路傍，茫茫江月梅花香。但见梅花普照眼，不为梅花空断肠。
题俞舜俞墨梅
作者：王质
朝代：宋

杨无咎，透梅肝胆入梅心。
俞舜俞，刳梅皮骨到梅髓。
大江之西出二士，长淮以北屈两指。
吾尝菁村山中饱玩玉葳蕤，十里五里无他枝。
所恨俞子不同载，至今心繫吴江湄。
吾尝竹山道上烂看蜡凌乱，三程两程行不断。
所恨俞子不同征，至今梦绕襄山畔。
百尺卷雪楼，十顷黄龙州。
此地遇俞子，此时逢孟秋。
巽二滕六皆未集，广寒宫中暗窃来相投。
一枝两枝虽不多，千林红紫无若何。
七尺八尺抑何短，万里莽苍亦云满。
赠尔一则语，收却万年功。
真梅藴在磊块胸，幻梅流出精明瞳。
溟蒙摸索未有覩，惨淡经营何所从。
中庸大学松斋绎几转，楞严圆觉竹几翻数卷。
他时相逢江路傍，茫茫江月梅花香。
但见梅花普照眼，不为梅花空断肠。
题大浩寺
作者：王质
朝代：宋
体裁：七言绝句

漫山竹树结清深，古殿荒寒一两灯。但有菜根随粥饭，老夫请作住持僧。
题孤山寺
作者：王质
朝代：宋
体裁：五言律诗

窈窕孤山寺，光明大士龛。佛香时缥缈，茶味亦清甘。竹挺森千百，僧房并两三。全无兵火气，不似在淮南。
题山亭
作者：王质
朝代：宋
体裁：七言律诗

马喜名山去不停，半鞭驰度两峰青。飞来山鸟能言语，老去江梅尚典型。溪女半扉撩倦客，野僧三肃上孤亭。百滩流水苍烟上，倚尽斜阳且更听。
题张君量恩波寺
作者：王质
朝代：宋
体裁：七言律诗

恩波全似海波深，聊傍支流筑小亭。下映南山千丈影，上通云汉一河星。濠梁此日堪同乐，文沼何时共效灵。人意亦随鱼意好，一觥相对万荷青。
题施大任双桂轩
作者：王质
朝代：宋

濯濯双引干，盘盘同结根。人知灵草木，天与好儿孙。妩媚花窥眼，婆娑秀此轩。门中福未艾，绕树更兰孙。
题施大任双桂轩
作者：王质
朝代：宋

濯濯双引干，盘盘同结根。
人知灵草木，天与好儿孙。
妩媚花窥眼，婆娑秀此轩。
门中福未艾，遶树更兰孙。
题晁子止侍郎小横轴江路野梅数枝
作者：王质
朝代：宋
体裁：七言绝句

西楼何自有江声，安得梅花的皪明。斗转参横无定舍，侍郎行处亦随行。
题李白笠钓图
作者：王质
朝代：宋

龙子梅妆钓笠前，脱靴豪气总萧然。一丝来往茫茫碧，不记开元后几年。
题李白笠钓图
作者：王质
朝代：宋

龙子梅粧钓笠前，脱靴豪气总萧然。
一丝来往茫茫碧，不记开元后几年。
题李赞可掀篷梅轴二首
作者：王质
朝代：宋

低篷掀起凑平沙，略见玲珑八九花。自有青天衮明月，灵台长见影横斜。半腰已自见全身，但要当人著眼明。觑到梅花头上上，十方同是玉为京。
题李赞可掀篷梅轴二首·其一
作者：王质
朝代：宋
体裁：七言绝句

低篷掀起凑平沙，略见玲珑八九花。自有青天衮明月，灵台长见影横斜。
题李赞可掀篷梅轴二首·其二
作者：王质
朝代：宋

半腰已自见全身，但要当人着眼明。
觑到梅花头上上，十方同是玉为京。
题李赞可掀篷梅轴二首·其二
作者：王质
朝代：宋

半腰已自见全身，但要当人著眼明。觑到梅花头上上，十方同是玉为京。
题洪景伯得江亭二首
作者：王质
朝代：宋

眸子发孤照，太空无阻修。万波争赴海，一嶂直当楼。渺渺怜身小，茫茫觉世浮。斜阳攲埤堄，随意数行舟。主去朝行在，花留伴此亭。别催心衮衮，春搅思冥冥。此事须丘壑，何人嗣典型。但当添种竹，相对北山青。
题洪景伯得江亭二首·其一
作者：王质
朝代：宋
体裁：五言律诗

眸子发孤照，太空无阻修。万波争赴海，一嶂直当楼。渺渺怜身小，茫茫觉世浮。斜阳攲埤堄，随意数行舟。
题洪景伯得江亭二首·其二
作者：王质
朝代：宋
体裁：五言律诗

主去朝行在，花留伴此亭。别催心衮衮，春搅思冥冥。此事须丘壑，何人嗣典型。但当添种竹，相对北山青。
题真如寺
作者：王质
朝代：宋

旧红新绿都如许，尘世何曾有定春。晚渡野航冲雨去，今朝佳处总吾人。
题真如寺
作者：王质
朝代：宋

旧红新绿都如许，尘世何曾有定春。
晚渡野航衝雨去，今朝佳处总吾人。
题窦伯山小隐诗六首
作者：王质
朝代：宋

栗里柴桑事事无，但言吾亦爱吾庐。扫开秋草门前路，恐有观潮访后湖。深衣缁缘古风标，不用横飞上九皋。且伴寒泉荐秋菊，水仙王亦是吾曹。蒲稗蒹葭密拥门，无风亦自有秋声。烟尘齐鲁今何在，下雉阳新有两生。山澹云浓间有无，数牛鸣外接匡庐。甘楼亦有鸱夷老，左右盆山即五湖。瘦水微皴渐复槽，秋枫脱叶下江皋。王杨卢骆青冥上，不废江河废尔曹。秋草空繁不识名，秋蒲虽脱尚能声。君行爱护青鞋底，行到山空恐路生。
题窦伯山小隐诗六首·其五
作者：王质
朝代：宋

瘦水微皴渐复槽，秋枫脱叶下江皋。王杨卢骆青冥上，不废江河废尔曹。
题窦伯山小隠诗六首·其一
作者：王质
朝代：宋
体裁：七言绝句

栗里柴桑事事无，但言吾亦爱吾庐。扫开秋草门前路，恐有观潮访后湖。
题窦伯山小隠诗六首·其三
作者：王质
朝代：宋
体裁：七言绝句

蒲稗蒹葭密拥门，无风亦自有秋声。烟尘齐鲁今何在，下雉阳新有两生。
题窦伯山小隠诗六首·其二
作者：王质
朝代：宋
体裁：七言绝句

深衣缁缘古风标，不用横飞上九皋。且伴寒泉荐秋菊，水仙王亦是吾曹。
题窦伯山小隠诗六首·其五
作者：王质
朝代：宋

瘦水微皴渐復槽，秋枫脱叶下江皋。
王杨卢骆青冥上，不废江河废尔曹。
题窦伯山小隠诗六首·其六
作者：王质
朝代：宋
体裁：七言绝句

秋草空繁不识名，秋蒲虽脱尚能声。君行爱护青鞋底，行到山空恐路生。
题窦伯山小隠诗六首·其四
作者：王质
朝代：宋
体裁：七言绝句

山澹云浓间有无，数牛鸣外接匡庐。甘楼亦有鸱夷老，左右盆山即五湖。
题舫轩
作者：王质
朝代：宋

一舸江湖外，风涛有是非。
着身安实地，冷眼看危机。
烟树何曾远，鸥羣自飞。
若人能转物，满载月明归。
题舫轩
作者：王质
朝代：宋

一舸江湖外，风涛有是非。著身安实地，冷眼看危机。烟树何曾远，鸥群故自飞。若人能转物，满载月明归。
题蕲倅烟霏亭
作者：王质
朝代：宋

落木寒声晚更悲，斜阳隐隐雾霏霏。并塘官路青莎合，带郭人家绿树围。莫遣风霜惊雁字，从教烟雨润凫衣。接䍦吹动肩楼耸，却下脩篁径里归。
题蕲倅烟霏亭
作者：王质
朝代：宋

落木寒声晚更悲，斜阳隠隠雾霏霏。
并塘官路青莎合，带郭人家绿树围。
莫遣风霜惊雁字，从教烟雨润鳬衣。
接䍦吹动肩楼耸，却下修篁径裏归。
题薛公肃西湖问梅图二首
作者：王质
朝代：宋

茅屋荒寒篝影昏，口心相应共花论。山桥野渡香凌乱，君在江南我剑门。人眼心花总不昏，细从烟外月中论。孤山疏影横斜处，今有珠楼锁翠门。
题薛公肃西湖问梅图二首·其一
作者：王质
朝代：宋
体裁：七言绝句

茅屋荒寒篝影昏，口心相应共花论。山桥野渡香凌乱，君在江南我剑门。
题薛公肃西湖问梅图二首·其二
作者：王质
朝代：宋

人眼心花总不昏，细从烟外月中论。
孤山疎影横斜处，今有珠楼锁翠门。
题薛公肃西湖问梅图二首·其二
作者：王质
朝代：宋

人眼心花总不昏，细从烟外月中论。孤山疏影横斜处，今有珠楼锁翠门。
题观政池桥
作者：王质
朝代：宋

西彻秦川东剑关，十有六州无间言。威声浩荡流东南，与大江水同发源。节麾毵毵绣衣鲜，刚风吹上九天门。手从瑶宫掇明月，贮在官池水不浑。菱叶荷花净晼晚，舂锄属玉来频烦。冷光烈烈射地骨，魑魅辟易声烦冤。牛腰抱去凫行速，来瞰皎洁听潺湲。玉龙蟠底抱奇宝，獠奴试可呼昆崙。洞庭青草似天阔，滟滪瞿唐如马奔。不如我池有幽致，宝奁平开秋露洗。高人未到已神融，俗客若来应颡泚。
题观政池桥
作者：王质
朝代：宋

西彻秦川东剑关，十有六州无间言。
威声浩荡流东南，与大江水同发源。
节麾毵毵绣衣鲜，刚风吹上九天门。
手从瑶宫掇明月，贮在官池水不浑。
菱叶荷花浄晼晚，舂锄属玉来频烦。
冷光烈烈射地骨，魑魅辟易声烦冤。
牛腰抱去鳬行速，来瞰皎洁听潺湲。
玉龙蟠底抱奇宝，獠奴试可呼昆崙。
洞庭青草似天阔，滟滪瞿唐如马奔。
不如我池有幽致，宝奁平开秋露洗。
高人未到已神融，俗客若来应颡泚。
题邕希孟静室
作者：王质
朝代：宋

绿玉珊珊密映门，双扉不受一丝尘。经函药鼎元无用，茗椀熏炉总是真。坐阅百年俱幻境，肯悬一榻贮閒身。麈毛挥罢无人语，静看冰壶一点春。
题邕希孟静室
作者：王质
朝代：宋
体裁：七言律诗

绿玉珊珊密映门，双扉不受一丝尘。经函药鼎元无用，茗碗熏炉总是真。坐阅百年俱幻境，肯悬一榻贮閒身。麈毛挥罢无人语，静看冰壶一点春。
题龚嘉谋墨梅
作者：王质
朝代：宋
体裁：古风

梅花一枝复一枝，是邪非邪吾不知。空堂惨淡寒寂寞，安得璀璨生光辉。今朝朔云覆江野，无乃雪花冲屋楣。少定徐观元不尔，壁上横陈皆不飞。摩挲零乱争欲动，亟避又不来沾衣。稍悟寒英著明缟，已信未信犹衔疑。虽然是梅不是雪，亦岂人力攘天机。伸脚欲下俄复缩，泠泠亦似奔湍溪。忽听檐牙啅林雀，纷纷惊下玉葳蕤。鼻端三嗅定何有，萧骚若有霜风吹。乃是瀼溪小龚子，搦笔汎翰生清奇。老杜见松被松吓，王子见梅遭梅欺。却忆西湖疏影里，断桥流水袖香归。
题龚嘉谋墨梅
作者：王质
朝代：宋

梅花一枝复一枝，是邪非邪吾不知。空堂惨淡寒寂寞，安得璀璨生光辉。今朝朔云覆江野，无乃雪花冲屋楣。少定徐观元不尔，壁上横陈皆不飞。摩挲零乱争欲动，亟避又不来沾衣。稍悟寒英著明缟，已信未信犹衔疑。虽然是梅不是雪，亦岂人力攘天机。伸脚欲下俄复缩，泠泠亦似奔湍溪。忽听檐牙啅林雀，纷纷惊下玉葳蕤。鼻端三嗅定何有，萧骚若有霜风吹。乃是瀼溪小龚子，搦笔汎翰生清奇。老杜见松被松嚇，王子见梅遭梅欺。却忆西湖疏影里，断桥流水袖香归。
题龚嘉谋墨梅
作者：王质
朝代：宋

梅花一枝復一枝，是邪非邪吾不知。
空堂惨淡寒寂寞，安得璀璨生光辉。
今朝朔云覆江野，无乃雪花衝屋楣。
少定徐观元不尔，壁上横陈皆不飞。
摩挲零乱争欲动，亟避又不来沾衣。
稍悟寒英着明缟，已信未信犹衔疑。
虽然是梅不是雪，亦岂人力攘天机。
伸脚欲下俄復缩，泠泠亦似奔湍溪。
忽听檐牙啅林雀，纷纷惊下玉葳蕤。
鼻端三嗅定何有，萧骚若有霜风吹。
乃是瀼溪小龚子，搦笔泛翰生清奇。
老杜见松被松吓，王子见梅遭梅欺。
却忆西湖疏影裏，断桥流水袖香归。
魏城道中
作者：王质
朝代：宋
体裁：五言律诗

冈背车痕乱，崖阴马足黏。地炉茶带苦，幔店酒多甜。水减溪身瘦，冰凝树角铦。衣篝都已尽，无可更重添。
鹧鸪天 其二 咏渔父
作者：王质
朝代：宋
体裁：词

一只船儿任意飞。眼前不管是和非。鱼儿得了浑闲事，未得鱼儿未肯归。全似懒，又如痴。遮些快活有谁知。华堂只见灯花好，不见波平月上时。
鹧鸪天·空响萧萧似见呼
作者：王质
朝代：宋

空响萧萧似见呼。
溪昏树暗觉神孤。
微茫山路才通足，行到山深路亦无。
寻草浅，拣林疏。
虽疏无奈野藤粗。
春衫不管藤搊碎，可惜教花着地铺。
鹧鸪天（咏渔父）
作者：王质
朝代：宋
体裁：词

一只船儿任意飞。眼前不管是和非。鱼儿得了浑闲事，未得鱼儿未肯归。全似懒，又如痴。这些快活有谁知。华堂只见灯花好，不见波平月上时。
鹧鸪天（山行）
作者：王质
朝代：宋
体裁：词

空响萧萧似见呼。溪昏树暗觉神孤。微茫山路才通足，行到山深路亦无。寻草浅，拣林疏。虽疏无奈野藤粗。春衫不管藤搊碎，可惜教花著地铺。
黄制干坐上题墨竹扇
作者：王质
朝代：宋
体裁：七言绝句

自有清风风不吹，虽无明月月相随。此君不可无一日，奈有霜寒露冷时。
黄香梅
作者：王质
朝代：宋

新翻微变寿阳妆，喜色横斜水一方。点破冰肌愈清绝，月明无处著清香。
黄香梅
作者：王质
朝代：宋

新翻微变寿阳粧，喜色横斜水一方。
点破冰肌愈清绝，月明无处着清香。
黄鹄扇
作者：王质
朝代：宋
体裁：七言绝句

摩尽青云到紫微，玉城风露冷霏霏。政令同落生绡上，亦胜空梁一燕飞。
龙珠吟
作者：王质
朝代：宋

蛇有黄，鸡有锦，蚌有珠，鱼有枕。
万物随身各怀宝，惟龙抱负超覆帱。
臆之上，颔之下。
声灵气焰焯光辉，威力神通宏变化。
小径寸，大围尺。
口中皎月戏吐吞，掌上流星恣抛掷。
存此珠，千年万年鳞不枯。
亡此珠，一蝼一蚁血可濡。
有水即珠荣，无水即珠悴。
有云即珠腾，无云即珠坠。
太阳真火力能铄，飞天夜叉势能制。
所以多潜岩壑睡，功成行满自在飞，天旋地转皆由之。
如人贤愚有九品，如人贵贱有十威。
三尺乌，勿能啄，大力鬼，弗能搏。
开通万类总圆明，照耀十方齐廓落。
珠正有，珠忽无。
犹存一念着吝惜，即入三界缠空虚。
丹霞烧佛独玩珠，关南打鼓喜获珠。
韶山心珠本无色，大海龙珠同一如。
干六爻，龙六变，潜见跃飞以次升，飞上九天须一转。
亢有悔，在上九，见无首，在用九。
藏威在首不在身，若到无时竟何有。
祇园佛，阙里翁。
下土虽分两圣域，上天同是一真龙。
龙珠吟
作者：王质
朝代：宋

蛇有黄，鸡有锦，蚌有珠，鱼有枕。万物随身各怀宝，惟龙抱负超覆帱。臆之上，颔之下。声灵气焰焯光辉，威力神通宏变化。小径寸，大围尺。口中皎月戏吐吞，掌上流星恣抛掷。存此珠，千年万年鳞不枯。亡此珠，一蝼一蚁血可濡。有水即珠荣，无水即珠悴。有云即珠腾，无云即珠坠。太阳真火力能铄，飞天夜叉势能制。所以多潜岩壑睡，功成行满自在飞，天旋地转皆由之。如人贤愚有九品，如人贵贱有十威。三尺乌，勿能啄，大力鬼，弗能搏。开通万类总圆明，照耀十方齐廓落。珠正有，珠忽无。犹存一念著吝惜，即入三界缠空虚。丹霞烧佛独玩珠，关南打鼓喜获珠。韶山心珠本无色，大海龙珠同一如。乾六爻，龙六变，潜见跃飞以次升，飞上九天须一转。亢有悔，在上九，见无首，在用九。藏威在首不在身，若到无时竟何有。祇园佛，阙里翁。下土虽分两圣域，上天同是一真龙。
丁丑同蒋力父东归至城诗以别之
作者：王迈
朝代：宋
体裁：七言律诗

发轫神皋愁热甚，解骖乡井得凉多。半生相托左右手，一日同收甲乙科。老我已锄年少习，期君共守岁寒柯。荣华富贵邯郸枕，惟孝惟忠久不磨。
七月望后二日西湖会饮酒酣分韵赋诗得荷字
作者：王迈
朝代：宋
体裁：七言律诗

波平烟霁晚风和，船到湖心水没窝。凉绝不知三伏暑，醉酣齐唱八仙歌。赏梅洞口怜和靖，种柳堤边忆老坡。鱼钥他时如共直，好论旧事捲新荷。
与友人饮分等字韵
作者：王迈
朝代：宋

君诗敌曹刘，我才惭硕颋。隐几共团圞，醉乡从酩酊。强吟蹙眉尖，得句蒙首肯。吟蛩声咿咿，银烛光耿耿。相看不惜夜，自足攻逆境。搜腹怜龟肠，朵颐傍羊鼎。论文固非俦，义气略相等。世情似纸轻，交道如菰冷。愿坚松柏心，岁寒青挺挺。
与友人饮分等字韵
作者：王迈
朝代：宋

君诗敌曹刘，我才惭硕颋。
隠几共团圞，醉乡从酩酊。
强吟蹙眉尖，得句蒙首肯。
吟蛩声咿咿，银烛光耿耿。
相看不惜夜，自足攻逆境。
搜腹怜龟肠，朶颐傍羊鼎。
论文固非俦，义气略相等。
世情似纸轻，交道如菰冷。
愿坚松柏心，岁寒青挺挺。
丙子诏后需捷四绝
作者：王迈
朝代：宋

一面飞来打叠秋，农场已筑管无忧。吾侬种殖三年学，未省书田还有收。促织墙阴唧唧吟，早催衣褐上寒砧。砧声似助蛩声切，勾引征夫万里心。战罢归来月再盈，悬知得失系心旌。应门稚子占蛛信，刺绣佳人听鹊声。胜负相持日已多，看棋人已烂仙柯。淮淝非久捷书到，还折门前屐齿么。
丙子诏后需捷四绝·其一
作者：王迈
朝代：宋

一面飞来打叠秋，农场已筑管无忧。吾侬种殖三年学，未省书田还有收。
丙子诏后需捷四绝·其一
作者：王迈
朝代：宋

一面飞来打迭秋，农场已筑管无忧。
吾侬种殖三年学，未省书田还有收。
丙子诏后需捷四绝·其三
作者：王迈
朝代：宋

战罢归来月再盈，悬知得失系心旌。应门稚子占蛛信，刺绣佳人听鹊声。
丙子诏后需捷四绝·其三
作者：王迈
朝代：宋

战罢归来月再盈，悬知得失繫心旌。
应门稚子占蛛信，刺绣佳人听鹊声。
丙子诏后需捷四绝·其二
作者：王迈
朝代：宋
体裁：七言绝句

促织墙阴唧唧吟，早催衣褐上寒砧。砧声似助蛩声切，勾引征夫万里心。
丙子诏后需捷四绝·其四
作者：王迈
朝代：宋
体裁：七言绝句

胜负相持日已多，看棋人已烂仙柯。淮淝非久捷书到，还折门前屐齿么。
东归同年三山王簿宾之赵户立父连簿仁父黄上舍偕行分道买樽酌别
作者：王迈
朝代：宋

我从京华来，溽暑不可迩。蓝缕一征衣，邂逅四君子。臭味同芝兰，乡井连桑梓。王君吾兄行，派出铜川氏。一饮吞百杯，一挥烂十纸。此是銮坡人，非久栖鸾枳。黄君天庠英，贵名方日起。三年拜赐师，行雪殽函耻。后来几英豪，愿作榜下士。小连真可人，犀玉浮冰峙。再鼓气不衰，收科趾前美。朋山万青衿，求识习凿齿。立父天族英，雅非膏粱比。青桂近婵娟，红蕖映青泚。名驹产天厩，一日当万里。今夕知何夕，德星偶同晷。明月入觥船，凉飔生剑履。相逢吴山头，相别闽江觜。交情托管鲍，同年序许李。明日怀美人，娟娟隔秋水。何以慰我思，驰书寄双鲤。
东归同年三山王簿宾之赵户立父连簿仁父黄上舍偕行分道买樽酌别
作者：王迈
朝代：宋

我从京华来，溽暑不可迩。
蓝缕一征衣，邂逅四君子。
臭味同芝兰，乡井连桑梓。
王君吾兄行，派出铜川氏。
一饮吞百杯，一挥烂十纸。
此是銮坡人，非久栖鸾枳。
黄君天庠英，贵名方日起。
三年拜赐师，行雪殽函耻。
后来几英豪，愿作榜下士。
小连真可人，犀玉浮冰峙。
再鼓气不衰，收科趾前美。
朋山万青衿，求识习凿齿。
立父天族英，雅非膏粱比。
青桂近婵娟，红蕖映青泚。
名驹产天廐，一日当万里。
今夕知何夕，德星偶同晷。
明月入觥船，凉飔生剑履。
相逢吴山头，相别闽江觜。
交情托管鲍，同年序许李。
明日怀美人，娟娟隔秋水。
何以慰我思，驰书寄双鲤。
东归至衢城十五里头
作者：王迈
朝代：宋

征衣犯火云，来自长安道。
浃背汗淋漓，遵程行数跛。
险阻已备尝，习气觉如扫。
京华纨袴儿，颜色差强好。
玉斝酌玻瓈，金盘饤水果。
享此竟无端，荣枯太颠倒。
嗟余数之奇，涉世嗟枯槁。
青云志未酬，午夜心如捣。
浪蹈软红尘，有怀白云老。
决策赋归欤，受此大轗轲。
倚杖立沉吟，持杯浇磊砢。
生平忠愤心，皎皎通穹昊。
一身不足忧，世途深可悼。
往岁淮甸间，边吏困科琐。
金鼓声涨天，沟壑填肝脑。
一旦计之穷，首谋伏天讨。
眈眈慾无厌，百计需金宝。
今者驰使车，囊橐费赍裹。
乳臭坐庙堂，苟免及身祸。
谁知鸿雁鸣，朝夕不相保。
旱蝗莫为灾，四望无青草。
我辈独何心，日夕忧江左。
岂不欲救之，势力顾未可。
敬持一瓣香，好为苍生祷。
何日鞭五龙，泽之以霖潦。
手提四方人，脱之于水火。
东归至衢城十五里头
作者：王迈
朝代：宋

征衣犯火云，来自长安道。浃背汗淋漓，遵程行数跛。险阻已备尝，习气觉如扫。京华纨裤儿，颜色差强好。玉斝酌玻瓈，金盘饤水果。享此竟无端，荣枯太颠倒。嗟余数之奇，涉世嗟枯槁。青云志未酬，午夜心如捣。浪蹈软红尘，有怀白云老。决策赋归欤，受此大轗轲。倚杖立沉吟，持杯浇磊砢。生平忠愤心，皎皎通穹昊。一身不足忧，世途深可悼。往岁淮甸间，边吏困科琐。金鼓声涨天，沟壑填肝脑。一旦计之穷，首谋伏天讨。眈眈欲无厌，百计需金宝。今者驰使车，囊橐费赍裹。乳臭坐庙堂，苟免及身祸。谁知鸿雁鸣，朝夕不相保。旱蝗莫为灾，四望无青草。我辈独何心，日夕忧江左。岂不欲救之，势力顾未可。敬持一瓣香，好为苍生祷。何日鞭五龙，泽之以霖潦。手提四方人，脱之于水火。
丹青阁
作者：王迈
朝代：宋

盛年忧国鬓毛苍，谏疏端堪铭豆觞。
行或使之苗膏雨，心乎爱矣藿倾阳。
荣华不与羣儿竞，名节须留千载长。
试看丹青阁中句，吾宗有此好元方。
丹青阁
作者：王迈
朝代：宋

盛年忧国鬓毛苍，谏疏端堪铭豆觞。行或使之苗膏雨，心乎爱矣藿倾阳。荣华不与群儿竞，名节须留千载长。试看丹青阁中句，吾宗有此好元方。
为余君肃曰严母夫人寿
作者：王迈
朝代：宋
体裁：七言律诗

曾向瑶池稳泛槎，眼看西母佩飞霞。定分天地冲和气，来匹公侯富贵家。熊胆课儿心苦淡，鱼轩锡命世荣华。樽前何物堪为寿，笑指蟠桃几度花。
乔松歌
作者：王迈
朝代：宋
体裁：古风

华阳有乔松，直干千丈强。盘根据厚土，劲直凌秋霜。不知种者谁，拱把由羲皇。不受秦人封，铁立心慨慷。下有青牛蹲，中有琥珀藏。长恐蛟龙姿，夜逐雷雨翔。我愿为胎仙，高风下相羊。共此清与高，保此坚与刚。共闻尧舜君，至治垂衣裳。玉帛交万国，朝觐开明堂。我愿为榱桷，翼松为栋梁。斲此冰雪根，绘画施青黄。万古永不朽，长久天日光。
书怀奉简黄成甫史君
作者：王迈
朝代：宋

忆昔绍定元，被命考廷策。
偶过袁君房，玉墀日将夕。
案头得君文，喜跃越三百。
张烛朗诵之，相与手加额。
若人作抡魁，余子当辟易。
时有详定官，嫌君多指斥。
众默余独争，言厉面发赤。
紫宸一传胪，璧水推巨擘。
诸君始相贺，时相颇不怿。
爰有小人儒，从旁肆蠭螫。
谏官工逢迎，霜简肆捃摭。
此事人能言，本末甚明白。
暨于端平初，天夺老姦魄。
散地起忠良，邱园纷束帛。
君老登瀛洲，讲筵赐重席。
余亦试玉堂，朝有愈之迹。
啜茶熏玉虬，投餠呼金鲫。
同校南宫文，等是西山客。
无何阵脚动，君出为方伯。
馆中失名流，我辈苦嘆惜。
西山遽仙去，局面日改革。
余入对未央，苦语出肝膈。
淮南冤未消，元载家当籍。
外党分牛李，内宠怙秦虢。
臣愚怀隠忧，厚地其敢蹐。
虎鬚敢一编，龙鳞敢一逆。
自信填海隅，復中含沙射。
移舟返蓬莱，伏隩甘冰檗。
君正舞莱衣，清香笼画戟。
年丰富红仓，风顺多琛舶。
我舍抵是州，相望纔四驿。
幽栖懒及门，一再通书尺。
起家倅漳滨，始访二千石。
居官未半朞，台评又寻摘。
既罹关虎嗔，宜有人猫厄。
归途抵温陵，除夜大促迫。
所亲有室庐，许我相假借。
莲灯看烂红，栢酒浮重碧。
去家差不远，朋旧来络绎。
雌堂在何许，一望弱水隔。
山鬼巧揶揄，室人交徧谪。
平生重名检，义利最知择。
冷眼视舆金，宝身甚拱璧。
世途赫赫炎，众手所共炙。
谁能效李锥，作计事钻刺。
蒲葵安可常，秋至辄抛掷。
贵贱见交情，书门何怪翟。
趋时岂不好，嗜古业成癖。
羣飞任刺天，甘剪笼中翮。
丈夫身计轻，忧国愁如积。
向欲恢三京，今日蹙五百。
西蜀断咽喉，北军患肘腋。
流民满京师，戾气成疾疫。
强寇恣咆哮，行人饱需索。
廷绅倒手版，淮帅羞巾帼。
南海下蒲轮，西人望衮舄。
病剧乏良医，棋危需善弈。
君行觐清光，何策输忠益。
急须息边尘，徐可寿国脉。
任责属诸贤，臞儒老山泽。
书怀奉简黄成甫史君
作者：王迈
朝代：宋

忆昔绍定元，被命考廷策。偶过袁君房，玉墀日将夕。案头得君文，喜跃越三百。张烛朗诵之，相与手加额。若人作抡魁，馀子当辟易。时有详定官，嫌君多指斥。众默余独争，言厉面发赤。紫宸一传胪，璧水推巨擘。诸君始相贺，时相颇不怿。爰有小人儒，从旁肆蜂螫。谏官工逢迎，霜简肆捃摭。此事人能言，本末甚明白。暨于端平初，天夺老奸魄。散地起忠良，丘园纷束帛。君老登瀛洲，讲筵赐重席。余亦试玉堂，朝有愈之迹。啜茶熏玉虬，投饼呼金鲫。同校南宫文，等是西山客。无何阵脚动，君出为方伯。馆中失名流，我辈苦叹惜。西山遽仙去，局面日改革。余入对未央，苦语出肝膈。淮南冤未消，元载家当籍。外党分牛李，内宠怙秦虢。臣愚怀隐忧，厚地其敢蹐。虎须敢一编，龙鳞敢一逆。自信填海隅，复中含沙射。移舟返蓬莱，伏隩甘冰檗。君正舞莱衣，清香笼画戟。年丰富红仓，风顺多琛舶。我舍抵是州，相望才四驿。幽栖懒及门，一再通书尺。起家倅漳滨，始访二千石。居官未半期，台评又寻摘。既罹关虎嗔，宜有人猫厄。归途抵温陵，除夜大促迫。所亲有室庐，许我相假借。莲灯看烂红，柏酒浮重碧。去家差不远，朋旧来络绎。雌堂在何许，一望弱水隔。山鬼巧揶揄，室人交遍谪。平生重名检，义利最知择。冷眼视舆金，宝身甚拱璧。世途赫赫炎，众手所共炙。谁能效李锥，作计事钻刺。蒲葵安可常，秋至辄抛掷。贵贱见交情，书门何怪翟。趋时岂不好，嗜古业成癖。群飞任刺天，甘剪笼中翮。丈夫身计轻，忧国愁如积。向欲恢三京，今日蹙五百。西蜀断咽喉，北军患肘腋。流民满京师，戾气成疾疫。强寇恣咆哮，行人饱需索。廷绅倒手版，淮帅羞巾帼。南海下蒲轮，西人望衮舄。病剧乏良医，棋危需善弈。君行觐清光，何策输忠益。急须息边尘，徐可寿国脉。任责属诸贤，臞儒老山泽。
二十韵寄潮阳宰余君实日华
作者：王迈
朝代：宋

昔日潮守有昌黎，恩波万顷横鳄溪。
五百年后得余令，棠阴上与韩本齐。
故家县谱熟展布，砉然牛刀优割鸡。
朞年已报三异政，节爱堂扁焕新题。
手摩民瘼心隠痛，药石其肯靳刀圭。
老农终岁不识吏，废畴荒陇皆锄犁。
邑有豪侠擅武断，缿筩告诉来髫齯。
仁者之勇一发露，爱苗亟欲芟稗稊。
谁为鼠辈巧道地，周道如砥生蒺藜。
公车未采舆人诵，端士先为横议挤。
朝中有语稍辨雪，言者愕立惜噬脐。
侯朝闻命暮就道，束书之外他无赍。
出廛五日纔百里，截镫卧辙相提携。
乞留有状白府治，辞以君命安敢稽。
香花随乘推不去，丁壮遮拜婴孩啼。
不知朝廷闻得否，天下贪吏浊如泥。
毁誉失真例如此，狂澜既倒谁能堤。
书生有舌不善佞，今拜东野头须低。
诗成翻恨天门远，何人乞我青云梯。
二十韵寄潮阳宰余君实日华
作者：王迈
朝代：宋

昔日潮守有昌黎，恩波万顷横鳄溪。五百年后得余令，棠阴上与韩本齐。故家县谱熟展布，砉然牛刀优割鸡。期年已报三异政，节爱堂扁焕新题。手摩民瘼心隐痛，药石其肯靳刀圭。老农终岁不识吏，废畴荒陇皆锄犁。邑有豪侠擅武断，缿筒告诉来髫齯。仁者之勇一发露，爱苗亟欲芟稗稊。谁为鼠辈巧道地，周道如砥生蒺藜。公车未采舆人诵，端士先为横议挤。朝中有语稍辨雪，言者愕立惜噬脐。侯朝闻命暮就道，束书之外他无赍。出廛五日才百里，截镫卧辙相提携。乞留有状白府治，辞以君命安敢稽。香花随乘推不去，丁壮遮拜婴孩啼。不知朝廷闻得否，天下贪吏浊如泥。毁誉失真例如此，狂澜既倒谁能堤。书生有舌不善佞，今拜东野头须低。诗成翻恨天门远，何人乞我青云梯。
二月十六日到仙水未第前屡得梦
作者：王迈
朝代：宋

双毂相催羊胛熟，三年方遂鲤湖游。
羣仙笑问来何晚，世故相牵不自由。
昨梦回思聊尔尔，他时稍足便休休。
寄声岩下鹅冠子，丹竈何妨为我留。
二月十六日到仙水未第前屡得梦
作者：王迈
朝代：宋

双毂相催羊胛熟，三年方遂鲤湖游。群仙笑问来何晚，世故相牵不自由。昨梦回思聊尔尔，他时稍足便休休。寄声岩下鹅冠子，丹灶何妨为我留。
二月朔日得诗二十六韵
作者：王迈
朝代：宋

二月方书朔，新晴景物饶。今春添一闰，是月始元朝。一枕初回梦，千官想正朝。横鱼金系带，鸣骑玉为镳。归第无馀事，流风竞贵骄。歌翻羯羊鼓，舞衬凤凰箫。烂醉东西玉，争妍大小乔。湖山行处乐，日月暗中消。轩冕吾何羡，巾车隐者招。林泉供啸傲，杖屦足逍遥。砌笋和泥掘，盆花引水浇。酒炉衣可准，茶灶火频烧。冷眼蛾投烛，灰心鹿覆蕉。惯分田父席，懒折督邮腰。翻阅书连架，赓酬诗满瓢。只知贫亦好，未觉兴无聊。所恨黄巾炽，能为邻境祅。四郊群啸聚，十室九焚焦。旧腊月亏蚀，新年地震摇。台占频告异，涂说荐兴妖。带甲多沦没，抽丁困役徭。备防家买剑，巡逻境鸣刁。恶少锋尤烈，渠魁首未枭。豺狼行逐逐，鸿雁羽翛翛。欲诉闾阎苦，其如魏阙辽。太平何日见，读报恼孙樵。
二月朔日得诗二十六韵
作者：王迈
朝代：宋

二月方书朔，新晴景物饶。
今春添一闰，是月始元朝。
一枕初回梦，千官想正朝。
横鱼金繫带，鸣骑玉为镳。
归第无余事，流风竞贵骄。
歌翻羯羊鼓，舞衬凤凰箫。
烂醉东西玉，争妍大小乔。
湖山行处乐，日月暗中消。
轩冕吾何羡，巾车隠者招。
林泉供啸傲，杖屦足逍遥。
砌笋和泥掘，盆花引水浇。
酒炉衣可准，茶竈火频烧。
冷眼蛾投烛，灰心鹿覆蕉。
惯分田父席，懒折督邮腰。
翻阅书连架，赓酬诗满瓢。
只知贫亦好，未觉兴无聊。
所恨黄巾炽，能为邻境祅。
四郊羣啸聚，十室九焚焦。
旧腊月亏蚀，新年地震摇。
台占频告异，涂说洊兴妖。
带甲多沦没，抽丁困役徭。
备防家买剑，巡逻境鸣刁。
恶少锋尤烈，渠魁首未枭。
豺狼行逐逐，鸿雁羽翛翛。
欲诉闾阎苦，其如魏阙辽。
太平何日见，读报恼孙樵。
二月阅邸报
作者：王迈
朝代：宋
体裁：七言律诗

闻道边头数万兵，倒戈归我我遗民。处降失策国非国，清野无粮人食人。关外数州城不猎，山阳孤戍草无春。书生忧愤空头白，自有经纶社稷臣。
亲旧问盗作诗四十韵以答之亦可备野史之录
作者：王迈
朝代：宋

我来自京师，己丑之十月。道之建剑间，行行遇兵卒。问之何为行，对言声哽咽。初只因临汀，盐商时出没。县官事张皇，星夜闻帅钺。帅出乃捕兵，此曹辄猖獗。加之江西寇，恃崄护巢穴。向来误杀降，贻祸今尤烈。合党肆纷披，交锋争桀黠。聚落四百村，室庐遭毁爇。转徙临昭阳，孤城危一发。帅方实归装，视此苦不切。惟漕暨庾台，协心图扑灭。移文责十连，义激词语辣。就檄刘权军，专城植铩？。又有一老尉，贾勇抗鸱鹘。赖此所居民，犹苟旦暮活。我闻此卒言，忧愤中肠热。及归抵吾庐，保伍亦团结。或恐汀邵寇，馀烬尚分裂。或疑鼠狗徒，乘间敢窃发。吾乡号乐国，目不见寸铁。一闻钲鼓声，缩头畏如鳖。新岁或讹言，城居竟搬挈。丁男肩欲赪，稚女足不袜。相顾莫为谋，去守将安决。汝知诲盗谁，吾能为汝说。年来民贼多，田里困根括。单丁火亦追，逃户租尽刷。猛虎政太苛，攘鸡手已滑。剥床忍及肤，椎肌惨见血。吏肥富薰天，民贫怨刻骨。及此皆幸灾，狺险何聒聒。古来盗贼兴，官吏去饕餮。大者籍其家，小亦寘重罚。人心知是非，端可以理折。民贼尽芟夷，虽赏之不窃。
亲旧问盗作诗四十韵以答之亦可备野史之录
作者：王迈
朝代：宋
体裁：古风

我来自京师，己丑之十月。道之建剑间，行行遇兵卒。问之何为行，对言声哽咽。初只因临汀，盐商时出没。县官事张皇，星夜闻帅钺。帅出乃捕兵，此曹辄猖獗。加之江西寇，恃崄护巢穴。向来误杀降，贻祸今尤烈。合党肆纷披，交锋争桀黠。聚落四百村，室庐遭毁爇。转徙临昭阳，孤城危一发。帅方实归装，视此苦不切。惟漕暨庾台，协心图扑灭。移文责十连，义激词语辣。就檄刘权军，专城植铩�。又有一老尉，贾勇抗鸱鹘。赖此所居民，犹苟旦暮活。我闻此卒言，忧愤中肠热。及归抵吾庐，保伍亦团结。或恐汀邵寇，馀烬尚分裂。或疑鼠狗徒，乘间敢窃发。吾乡号乐国，目不见寸铁。一闻钲鼓声，缩头畏如鳖。新岁或讹言，城居竟搬挈。丁男肩欲赪，稚女足不袜。相顾莫为谋，去守将安决。汝知诲盗谁，吾能为汝说。年来民贼多，田里困根括。单丁火亦追，逃户租尽刷。猛虎政太苛，攘鸡手已滑。剥床忍及肤，椎肌惨见血。吏肥富薰天，民贫怨刻骨。及此皆幸灾，狺险何聒聒。古来盗贼兴，官吏去饕餮。大者籍其家，小亦寘重罚。人心知是非，端可以理折。民贼尽芟夷，虽赏之不窃。
亲旧问盗作诗四十韵以答之亦可备野史之录
作者：王迈
朝代：宋

我来自京师，己丑之十月。
道之建剑间，行行遇兵卒。
问之何为行，对言声哽咽。
初只因临汀，盐商时出没。
县官事张皇，星夜闻帅钺。
帅出乃捕兵，此曹辄猖獗。
加之江西寇，恃崄护巢穴。
向来误杀降，贻祸今尤烈。
合党肆纷披，交锋争桀黠。
聚落四百村，室庐遭毁爇。
转徙临昭阳，孤城危一髮。
帅方实归装，视此苦不切。
惟漕暨庾台，协心图扑灭。
移文责十连，义激词语辣。
就檄刘权军，专城植铩𢧕。
又有一老尉，贾勇抗鸱鹘。
頼此所居民，犹苟旦暮活。
我闻此卒言，忧愤中肠热。
及归抵吾庐，保伍亦团结。
或恐汀邵寇，余烬尚分裂。
或疑鼠狗徒，乘间敢窃发。
吾乡号乐国，目不见寸铁。
一闻钲鼓声，缩头畏如鳖。
新岁或讹言，城居竟搬挈。
丁男肩欲頳，稚女足不袜。
相顾莫为谋，去守将安决。
汝知诲盗谁，吾能为汝说。
年来民贼多，田里困根括。
单丁火亦追，逃户租尽刷。
猛虎政太苛，攘鸡手已滑。
剥床忍及肤，椎肌惨见血。
吏肥富熏天，民贫怨刻骨。
及此皆幸灾，狺险何聒聒。
古来盗贼兴，官吏去饕餮。
大者籍其家，小亦寘重罚。
人心知是非，端可以理折。
民贼尽芟夷，虽赏之不窃。
人日六言五首
作者：王迈
朝代：宋

功名朝三暮四，学问人百己千。古今无限卿相，方册惟著圣贤。诵诗心醉六义，读易梦吞三爻。毛郑寸长我取，羲文千载神交。饮食鲜能知味，巫医各有单传。要得胸中活法，勿求纸上空言。六经桑麻谷粟，诸子绮縠奇珍。常常灌溉胸次，久久功用入神。岁月滔滔流水，友朋落落疏星。载酒谁诹奇字，焚香自读骚经。
人日六言五首·其一
作者：王迈
朝代：宋

功名朝三暮四，学问人百己千。
古今无限卿相，方册惟着圣贤。
人日六言五首·其一
作者：王迈
朝代：宋

功名朝三暮四，学问人百己千。古今无限卿相，方册惟著圣贤。
人日六言五首·其三
作者：王迈
朝代：宋
体裁：六言诗

饮食鲜能知味，巫医各有单传。要得胸中活法，勿求纸上空言。
人日六言五首·其二
作者：王迈
朝代：宋
体裁：六言诗

诵诗心醉六义，读易梦吞三爻。毛郑寸长我取，羲文千载神交。
人日六言五首·其五
作者：王迈
朝代：宋

岁月滔滔流水，友朋落落疏星。载酒谁诹奇字，焚香自读骚经。
人日六言五首·其五
作者：王迈
朝代：宋

岁月滔滔流水，友朋落落踈星。
载酒谁诹奇字，焚香自读骚经。
人日六言五首·其四
作者：王迈
朝代：宋
体裁：六言诗

六经桑麻谷粟，诸子绮縠奇珍。常常灌溉胸次，久久功用入神。
人日设安箓醮有送菊花一盆四干直上开花数百颗不减重阳喜而成诗
作者：王迈
朝代：宋
体裁：五言律诗

弱干簪头大，鲜葩蜡样黄。携来烦稚子，喜甚见重阳。不与浮花并，看渠晚节香。今宵持供圣，一粲动天皇。
仙水归程
作者：王迈
朝代：宋
体裁：五言律诗

九鲤湖边路，重来盟未寒。折花挼水献，策杖驭风还。宦海波涛恶，仙家日月閒。前生丹在否，岁晚要重丸。
代简奉寄三山方时父遇游几叟明复
作者：王迈
朝代：宋

昔我游三山，稠中得二友。初交方时父，后识游几叟。大比献能书，厥岁在丁酉。垂钓文海中，修鳞上钩否。蔡簿校文回，曰方其所取。有高说夫者，姓名出其右。高游本弟昆，紫荆偶分剖。游虽迟再荐，楚弓楚人有。余评时父才，进士中少耦。词绝似秦七，诗已迫黄九。几叟尤不凡，耿耿良自负。英辞沮金石，直气干星斗。等是青云人，科第争前后。射策对天墀，会须为举首。三年一抡魁，须服天下口。毋为陈诚之，要作张无垢。狂生分不才，垂老未觉丑。向坐太饶舌，相看拥众手。六阶何惜镌，百谪亦甘受。不爱骑鹤姿，看人作太守。只读相牛经，教子事农亩。乏地堪置锥，仰天频击缶。二君最知心，一别忽许久。作诗分寄之，或赏千金帚。并简潘庭坚，何时一樽酒。
代简奉寄三山方时父遇游几叟明復
作者：王迈
朝代：宋

昔我游三山，稠中得二友。
初交方时父，后识游几叟。
大比献能书，厥岁在丁酉。
垂钓文海中，修鳞上鈎否。
蔡簿校文回，曰方其所取。
有高说夫者，姓名出其右。
高游本弟昆，紫荆偶分剖。
游虽迟再荐，楚弓楚人有。
余评时父才，进士中少耦。
词绝似秦七，诗已迫黄九。
几叟尤不凡，耿耿良自负。
英辞沮金石，直气干星斗。
等是青云人，科第争前后。
射策对天墀，会须为举首。
三年一抡魁，须服天下口。
毋为陈诚之，要作张无垢。
狂生分不才，垂老未觉丑。
嚮坐太饶舌，相看拥众手。
六阶何惜镌，百谪亦甘受。
不爱骑鹤姿，看人作太守。
只读相牛经，教子事农亩。
乏地堪置锥，仰天频击缶。
二君最知心，一别忽许久。
作诗分寄之，或赏千金帚。
併简潘庭坚，何时一樽酒。
代贺崇清陈侍郎正仲谠诞辰
作者：王迈
朝代：宋

曾梦乘槎泛银潢，不遇张骞遇东方。为言神仙事渺茫，仙府不在白云乡。丹台幻作儒珍阁，蓬岛飞来双笔堂。鹤车千乘集云轴，玉尘万斛纷雪香。是中仙翁永难老，尝侍香案近玉皇。归来手握山水印，傲睨羲昊轻轩裳。新诗醉墨美无度，奄有元白兼钟王。身在岩壑心廊庙，丝鬓垂颔颜苍苍。与公同时一辈人，半随蒲荻零秋霜。元老崔嵬独山立，岁寒不改雪中篁。九月十五夜未艾，长庚伴月光煌煌。台星寿星合为一，今夕何夕见此祥。翠娥满引九仙酝，菊英入盏宫样黄。珠明玉润陪笑粲，起舞珰佩鸣丁当。李蹊森森密无缝，佳句往往溢诗囊。我于门阑最晚出，瓣香致祷意则长。如闻郡国事方殷，须起老手为平章。待教卫武了相业，方许潞公归洛阳。
代贺崇清陈侍郎正仲谠诞辰
作者：王迈
朝代：宋

曾梦乘槎泛银潢，不遇张骞遇东方。
为言神仙事渺茫，仙府不在白云乡。
丹台幻作儒珍阁，蓬岛飞来双笔堂。
鹤车千乘集云轴，玉尘万斛纷雪香。
是中仙翁永难老，尝侍香案近玉皇。
归来手握山水印，傲睨羲昊轻轩裳。
新诗醉墨美无度，奄有元白兼钟王。
身在岩壑心廊庙，丝鬓垂颔颜苍苍。
与公同时一辈人，半随蒲荻零秋霜。
元老崔嵬独山立，岁寒不改雪中篁。
九月十五夜未艾，长庚伴月光煌煌。
台星寿星合为一，今夕何夕见此祥。
翠娥满引九仙醖，菊英入盏宫样黄。
珠明玉润陪笑粲，起舞珰佩鸣丁当。
李蹊森森密无缝，佳句往往溢诗囊。
我于门阑最晚出，瓣香致祷意则长。
如闻郡国事方殷，须起老手为平章。
待教卫武了相业，方许潞公归洛阳。
以喜闻过墨赠吾婿郑纯父玸
作者：王迈
朝代：宋

西蜀游文昌，赠我墨两个。墨上署嘉名，名曰喜闻过。过失人谁无，刚褊柔易愞。众人巧自文，君子喜人告。予性失之刚，所患在急躁。未尝不佩韦，因循及老大。不能如师德，受人对面唾。至使巧宦徒，目为背时货。子性失之柔，鲜有特立操。嗜欲微萌芽，左右纷投好。不能如乖崖，按剑警坐卧。中心欠所主，恐似风摇纛。乃翁匹前修，德行圭中瑁。承家合有人，前猷宜久蹈。贤母慈且严，熊胆亲调和。养志最为难，家声出堂奥。吾女正抱疴，朝夕烦拊劳。要相敬如宾，毋纵欲长傲。女亦尝闻诗，绿衣戒颠倒。候其疾之瘳，蘋蘩能采芼。内行傥不愆，事业当远到。贤者后必昌，积善天所报。持墨为子箴，进德谨勿惰。墨卿子良师，莫被渠看破。
以喜闻过墨赠吾婿郑纯父玸
作者：王迈
朝代：宋

西蜀游文昌，赠我墨两箇。
墨上署嘉名，名曰喜闻过。
过失人谁无，刚褊柔易愞。
众人巧自文，君子喜人告。
予性失之刚，所患在急躁。
未尝不佩韦，因循及老大。
不能如师德，受人对面唾。
至使巧宦徒，目为背时货。
子性失之柔，鲜有特立操。
嗜慾微萌芽，左右纷投好。
不能如乖崖，按剑警坐卧。
中心欠所主，恐似风摇纛。
乃翁匹前修，德行圭中瑁。
承家合有人，前猷宜久蹈。
贤母慈且严，熊胆亲调和。
养志最为难，家声出堂奥。
吾女正抱疴，朝夕烦拊劳。
要相敬如宾，毋纵欲长傲。
女亦尝闻诗，绿衣戒颠倒。
候其疾之瘳，苹蘩能采芼。
内行傥不愆，事业当远到。
贤者后必昌，积善天所报。
持墨为子箴，进德谨勿惰。
墨卿子良师，莫被渠看破。
作郡庠修学增田记成诸职事招饮
作者：王迈
朝代：宋
体裁：七言律诗

頖宫轮奂一鲜明，多谢贤侯主夏盟。鸡白碑成惭浅识，鹅黄酒满认深情。回头二十三年梦，接武千英万俊名。来事可为待卿等，狂生老去合归耕。
信手阅清溪诗一首依韵即事
作者：王迈
朝代：宋

久雨妨好春，朝暮无休息。
出门欲有行，苔滑泥余尺。
四望人烟稀，千山鸟声寂。
饕寒不肯归，青帝觉无力。
况有黄巾徒，邻郊渐相迫。
虐焰挺戈予，连车掠金帛。
王旅犹稽留，民兵半覆没。
羊狠来莫当，鼠窜去无迹。
践蹂清野尘，原草不能碧。
世运何乖张，生灵罹此厄。
丁壮抱枵肠，骈头受科率。
氛妖谁扫清，气象太窘窄。
书生忧国怀，半夜转加剧。
相倚如辅车，忍视为胡越。
富家太不仁，增价粜斗石。
但爱囊橐丰，不忧狗鼠黠。
甘为盗贮储，遑恤人饥渴。
凶渠曷日歼，苦潦何时歇。
作诗愧北征，聊以志岁月。
信手阅清溪诗一首依韵即事
作者：王迈
朝代：宋

久雨妨好春，朝暮无休息。出门欲有行，苔滑泥馀尺。四望人烟稀，千山鸟声寂。饕寒不肯归，青帝觉无力。况有黄巾徒，邻郊渐相迫。虐焰挺戈予，连车掠金帛。王旅犹稽留，民兵半覆没。羊狠来莫当，鼠窜去无迹。践蹂清野尘，原草不能碧。世运何乖张，生灵罹此厄。丁壮抱枵肠，骈头受科率。氛妖谁扫清，气象太窘窄。书生忧国怀，半夜转加剧。相倚如辅车，忍视为胡越。富家太不仁，增价粜斗石。但爱囊橐丰，不忧狗鼠黠。甘为盗贮储，遑恤人饥渴。凶渠曷日歼，苦潦何时歇。作诗愧北征，聊以志岁月。
偶书警俗
作者：王迈
朝代：宋
体裁：七言律诗

大雅吾无望古人，有常犹愈翟公门。贪荣但可骄妻妾，死义方堪托子孙。董生鸡哺宁求报，元子雉媒莫少恩。俗物茫茫随野马，英雄千载赤心存。
元宵观灯
作者：王迈
朝代：宋

元宵灯火出游敖，斗巧争妍照綵鰲。
官府只知行乐好，谁知点点是民膏。
元宵观灯
作者：王迈
朝代：宋

元宵灯火出游敖，斗巧争妍照綵鳌。官府只知行乐好，谁知点点是民膏。
元旦次日立春
作者：王迈
朝代：宋

年从爆火暗中移，椒柏迎欢上酒卮。今日天晴宜麦熟，明朝春到报花知。好奇漫说鸡千蹠，行乐都来黍一炊。但得新年诗有料，不妨贫似去年时。
元旦次日立春
作者：王迈
朝代：宋

年从爆火暗中移，椒栢迎欢上酒卮。
今日天晴宜麦熟，明朝春到报花知。
好奇漫说鸡千跖，行乐都来黍一炊。
但得新年诗有料，不妨贫似去年时。
兰亭故居
作者：王迈
朝代：宋
体裁：七言律诗

弭节稽山乐事多，旧闻一一入搜罗。卧薪伯业今何在，乔木家声久不磨。可笑儿曹怜野鹜，却输道士辨笼鹅。不因禊帖风流远，千载人谁数永和。
兰花
作者：王迈
朝代：宋

见山堂裏小春寒，觞政诗囊甚有欢。
重客分明知小李，美人自在写猗兰。
直须博去纫为佩，只欠香来劣可餐。
菊磵一枝尤洒落，不妨人作易芳看。
兰花
作者：王迈
朝代：宋

见山堂里小春寒，觞政诗囊甚有欢。重客分明知小李，美人自在写猗兰。直须博去纫为佩，只欠香来劣可餐。菊涧一枝尤洒落，不妨人作易芳看。
再呈赵倅
作者：王迈
朝代：宋

委斋坐我以春风，不事拘挛边幅中。
俗子语言藏攫穽，丈夫胸腹等崆峒。
虚舟相触何心在，怒火虽炎一饷空。
到底不如归去好，扶犁戴笠作村翁。
再呈赵倅
作者：王迈
朝代：宋

委斋坐我以春风，不事拘挛边幅中。俗子语言藏攫阱，丈夫胸腹等崆峒。虚舟相触何心在，怒火虽炎一饷空。到底不如归去好，扶犁戴笠作村翁。
再和二首
作者：王迈
朝代：宋

笔飞鸾凤墨翻鸦，白玉堂中懒草麻。得句批风仍抹月，怡神饮露更餐霞。公于轩冕浮名薄，帝念耆英宠礼加。丕衍修龄全晚节，洋洋一札圣言嘉。壮岁清源曾倦游，今朝大郡又封侯。身安不用扶鸠杖，骨贵从知应虎头。望阙承恩颜有喜，即家问政礼宜优。济时事业需元老，莫遣空横野渡舟。
再和二首·其一
作者：王迈
朝代：宋
体裁：古风

笔飞鸾凤墨翻鸦，白玉堂中懒草麻。得句批风仍抹月，怡神饮露更餐霞。公于轩冕浮名薄，帝念耆英宠礼加。丕衍修龄全晚节，洋洋一札圣言嘉。
再和二首·其二
作者：王迈
朝代：宋
体裁：古风

壮岁清源曾倦游，今朝大郡又封侯。身安不用扶鸠杖，骨贵从知应虎头。望阙承恩颜有喜，即家问政礼宜优。济时事业需元老，莫遣空横野渡舟。
再和王君保定通判韵
作者：王迈
朝代：宋

覆雨翻云市道交，公持正论息羣嘲。
风高莫送翎毛短，春暖难生土脉硗。
攻过每蒙奇药赐，卫生更借好方抄。
一阳来復骎骎泰，善类倾心望拔茅。
再和王君保定通判韵
作者：王迈
朝代：宋

覆雨翻云市道交，公持正论息群嘲。风高莫送翎毛短，春煖难生土脉硗。攻过每蒙奇药赐，卫生更借好方抄。一阳来复骎骎泰，善类倾心望拔茅。
再和陈侍郎子知丞寄桂香酒新到又令孙司户出柑为劝
作者：王迈
朝代：宋

柏叶椒花未报春，阳和先到四筵宾。传观秀句堪呈佛，谛听清谈太迫人。子舍香醪浮瓮碧，孙枝名果荐盘新。却将甘旨分寒陋，尤见先生爱士真。
再和陈侍郎子知丞寄桂香酒新到又令孙司户出柑为劝
作者：王迈
朝代：宋

栢叶椒花未报春，阳和先到四筵宾。
传观秀句堪呈佛，谛听清谈太迫人。
子舍香醪浮瓮碧，孙枝名果荐盘新。
却将甘旨分寒陋，尤见先生爱士真。
再和陈起予二首
作者：王迈
朝代：宋

龙蛰藏身来者伸，不妨抱道且安贫。昼眠经笥誇群弟，夜拥绨袍忆故人。富贵未来招鬼笑，文章太好恐天嗔。安排礼乐三千字，寓目他年许得臣。一诵君诗一点头，华摛春艳气凌秋。耳边厌听两蛙部，眼底新誇五凤楼。花信风残生酒兴，竹枝歌罢动闺愁。兰亭已近浮觞节，先把归期话置邮。
再和陈起予二首·其一
作者：王迈
朝代：宋

龙蛰藏身来者伸，不妨抱道且安贫。
昼眠经笥夸羣弟，夜拥绨袍忆故人。
富贵未来招鬼笑，文章太好恐天嗔。
安排礼乐三千字，寓目他年许得臣。
再和陈起予二首·其一
作者：王迈
朝代：宋

龙蛰藏身来者伸，不妨抱道且安贫。昼眠经笥誇群弟，夜拥绨袍忆故人。富贵未来招鬼笑，文章太好恐天嗔。安排礼乐三千字，寓目他年许得臣。
再和陈起予二首·其二
作者：王迈
朝代：宋

一诵君诗一点头，华摛春艳气凌秋。耳边厌听两蛙部，眼底新誇五凤楼。花信风残生酒兴，竹枝歌罢动闺愁。兰亭已近浮觞节，先把归期话置邮。
再和陈起予二首·其二
作者：王迈
朝代：宋

一诵君诗一点头，华摛春艷气凌秋。
耳边厌听两蛙部，眼底新夸五凤楼。
花信风残生酒兴，竹枝歌罢动闺愁。
兰亭已近浮觞节，先把归期话置邮。
再用韵和张仁仲史君
作者：王迈
朝代：宋
体裁：七言律诗

五花入手眼增明，合主黉宫善类盟。善教牖民师帅责，婉辞玉女父兄情。马经定价增神骏，鸮亦怀音避恶名。从此心田去稂莠，沐侯化雨及时耕。
冬孟驾出亲享太庙连日雨是朝大霁都人云凡四次如此矣
作者：王迈
朝代：宋

玉宇曈眬晓，琼京略绰寒。紫衣千骑从，黄伞万人看。日景新开霁，天颜剩有欢。驾回春满殿，圣母喜加餐。谷旦街尘净，满城春意多。威仪清警跸，卤簿扈銮和。从骑黄金勒，回班白玉珂。恩荣谁不羡，报上合如何。
冬孟驾出亲享太庙连日雨是朝大霁都人云凡四次如此矣·其一
作者：王迈
朝代：宋
体裁：五言律诗

玉宇曈眬晓，琼京略绰寒。紫衣千骑从，黄伞万人看。日景新开霁，天颜剩有欢。驾回春满殿，圣母喜加餐。
冬孟驾出亲享太庙连日雨是朝大霁都人云凡四次如此矣·其二
作者：王迈
朝代：宋

谷旦街尘净，满城春意多。威仪清警跸，卤簿扈銮和。从骑黄金勒，回班白玉珂。恩荣谁不羡，报上合如何。
冬孟驾出亲享太庙连日雨是朝大霁都人云凡四次如此矣·其二
作者：王迈
朝代：宋

谷旦街尘浄，满城春意多。
威仪清警跸，卤簿扈銮和。
从骑黄金勒，回班白玉珂。
恩荣谁不羡，报上合如何。
刘氏内政及二宠同孕
作者：王迈
朝代：宋

中秋过后才十日，广寒侍人遭谴谪。堕在人间富贵家，依前不离姮娥侧。刘郎风流世所无，醉中饮啖无精粗。三胎闻已俱孕秀，次第门外连悬弧。老子释氏亲抱送，想应屡入维熊梦。我今预作弄璋书，君须早办汤饼供。
刘氏内政及二宠同孕
作者：王迈
朝代：宋

中秋过后纔十日，广寒侍人遭谴谪。
堕在人间富贵家，依前不离姮娥侧。
刘郎风流世所无，醉中饮啖无精粗。
三胎闻已俱孕秀，次第门外连悬弧。
老子释氏亲抱送，想应屡入维熊梦。
我今预作弄璋书，君须早办汤餠供。
别刘孟容峸提干二首
作者：王迈
朝代：宋

孟容吾畏友，春日去朝京。蔗境诗多好，莲池官最清。坐诬缘举将，取忌为时名。诸老端平岁，同词为辨明。吾莆诸寿隽，习静鲁灵光。有子麒麟种，群孙鸳鹭行。此行青眼众，见谓白眉良。通籍何愁晚，庭椿乐未央。
别刘孟容峸提干二首·其一
作者：王迈
朝代：宋
体裁：五言律诗

孟容吾畏友，春日去朝京。蔗境诗多好，莲池官最清。坐诬缘举将，取忌为时名。诸老端平岁，同词为辨明。
别刘孟容峸提干二首·其二
作者：王迈
朝代：宋

吾莆诸寿隽，习静鲁灵光。
有子麒麟种，羣孙鸳鹭行。
此行青眼众，见谓白眉良。
通籍何愁晚，庭椿乐未央。
别刘孟容峸提干二首·其二
作者：王迈
朝代：宋

吾莆诸寿隽，习静鲁灵光。有子麒麟种，群孙鸳鹭行。此行青眼众，见谓白眉良。通籍何愁晚，庭椿乐未央。
别戴仲实
作者：王迈
朝代：宋
体裁：七言律诗

人生契好不在久，一日可当十年游。共君三两夜清话，洗我千万斛奇愁。欲晴未晴云阁雨，临别惜别车停辀。异时扁舟下濑渚，安道谨勿避子猷。
别永福张景山
作者：王迈
朝代：宋

我友满天下，面交如斗量。
最晚得张子，羣中孤凤凰。
秀气分高盖，妙年侔洛阳。
趋向颇近道，才具已老苍。
兰若参文盟，过眼五月彊。
别我求赠言，握手吐肝肠。
学贵根书茂，积贮焉可忘。
如行千里路，须具三月粮。
文亦有活法，先使意气张。
如破勍敌垒，须擒贼中王。
子家蔼文献，庭砌多琳琅。
归欤力种绩，宜亲师友良。
植本日以大，养气日以昌。
学丰敷为文，如富出所藏。
襟期要荦荦，俗物徒茫茫。
他日泉石下，候气视北方。
知有滔滔者，非予谁其当。
别永福张景山
作者：王迈
朝代：宋

我友满天下，面交如斗量。最晚得张子，群中孤凤凰。秀气分高盖，妙年侔洛阳。趋向颇近道，才具已老苍。兰若参文盟，过眼五月彊。别我求赠言，握手吐肝肠。学贵根书茂，积贮焉可忘。如行千里路，须具三月粮。文亦有活法，先使意气张。如破勍敌垒，须擒贼中王。子家蔼文献，庭砌多琳琅。归欤力种绩，宜亲师友良。植本日以大，养气日以昌。学丰敷为文，如富出所藏。襟期要荦荦，俗物徒茫茫。他日泉石下，候气视北方。知有滔滔者，非予谁其当。
南剑倅赵用甫权郡有小集以祈晴不用妓移晚筵于潘司户
作者：王迈
朝代：宋

君侯风谊薄云高，轸念征夫跋涉劳。
雅宴朝陪青玉案，余欢晚属念珠曹。
嚮来惊下曾参杼，此去谁分范叔袍。
斋閤祈晴行有应，免教雪虐更风饕。
南剑倅赵用甫权郡有小集以祈晴不用妓移晚筵于潘司户
作者：王迈
朝代：宋

君侯风谊薄云高，轸念征夫跋涉劳。雅宴朝陪青玉案，馀欢晚属念珠曹。向来惊下曾参杼，此去谁分范叔袍。斋閤祈晴行有应，免教雪虐更风饕。
南歌子·谢送菊花糕
作者：王迈
朝代：宋
体裁：词

家里逢重九，新篘熟浊醪。弟兄乘兴共登高。右手茱杯、左手笑持螯。官里逢重九，归心切大刀。美人痛饮读离骚。因感秋英、饷我菊花糕。
参部至三山简王宗教子文野二首仍寄观潮拙稿子文旧诗名为碧云楼集
作者：王迈
朝代：宋

昔舣归舟傍浅沙，逢君跃马看梅花。匆匆相见还相别，三十六湾天一涯。别来双鬓忽惊秋，一笑哦诗宽百忧。草舍绳枢聊尔尔，如何比得碧云楼。
参部至三山简王宗教子文野二首仍寄观潮拙稿子文旧诗名为碧云楼集·其一
作者：王迈
朝代：宋
体裁：七言绝句

昔舣归舟傍浅沙，逢君跃马看梅花。匆匆相见还相别，三十六湾天一涯。
参部至三山简王宗教子文野二首仍寄观潮拙稿子文旧诗名为碧云楼集·其二
作者：王迈
朝代：宋
体裁：七言绝句

别来双鬓忽惊秋，一笑哦诗宽百忧。草舍绳枢聊尔尔，如何比得碧云楼。
又九月朔同诸将观石马桥
作者：王迈
朝代：宋

万年石马胜缘成，千丈金鰲跨水横。
法从福田勤播种，小庵心匠自经营。
不缘打破工夫到，那得中流砥柱平。
我辈济川真事业，何时赤手活苍生。
又九月朔同诸将观石马桥
作者：王迈
朝代：宋

万年石马胜缘成，千丈金鳌跨水横。法从福田勤播种，小庵心匠自经营。不缘打破工夫到，那得中流砥柱平。我辈济川真事业，何时赤手活苍生。
又赠刘铁面五星
作者：王迈
朝代：宋
体裁：七言律诗

刘君腹贮一天星，搜索真机泣六丁。少可舌端无软语，秘传肘后有全经。话盟在昔疑犹梦，诗谶如今果叶灵。我亦正为贫作祟，双眸赢得一番青。
又送地栗螃蟹简赵倅诗
作者：王迈
朝代：宋

镂玉雕琼饤饾中，杯行到手莫辞空。
诗仙比作西湖藕，俎豆苹蘩入国风。
又送地栗螃蟹简赵倅诗
作者：王迈
朝代：宋

镂玉雕琼饤饾中，杯行到手莫辞空。诗仙比作西湖藕，俎豆蘋蘩入国风。
反艳歌曲复三山林斗南
作者：王迈
朝代：宋

谁作艳歌曲，律清语不尘。杂之古乐府，意态甚迫真。谓余欠妩媚，宜为众女嗔。方怜长门闭，渐喜汤沐新。此曲岂不俊，所儗非吾伦。生为奇男子，先辨许国身。有手要折槛，不炙许史门。有头要叩墀，不拜五侯尘。昵昵儿女语，煦煦妇人仁。夕泣缘失宠，朝欣为承恩。此非奴事张，定是妾效秦。是为赤有臭，何止黄不纯。因君词婉美，感我意酸辛。正恐漆园女，嗤点我辈人。
反艷歌曲復三山林斗南
作者：王迈
朝代：宋

谁作艷歌曲，律清语不尘。
杂之古乐府，意态甚迫真。
谓余欠妩媚，宜为众女嗔。
方怜长门闭，渐喜汤沐新。
此曲岂不俊，所儗非吾伦。
生为奇男子，先辨许国身。
有手要折槛，不炙许史门。
有头要叩墀，不拜五侯尘。
昵昵儿女语，煦煦妇人仁。
夕泣缘失宠，朝欣为承恩。
此非奴事张，定是妾效秦。
是为赤有臭，何止黄不纯。
因君词婉美，感我意酸辛。
正恐漆园女，嗤点我辈人。
叔寿侄
作者：王迈
朝代：宋

才经六日便颁春，还是长庚初度辰。兰砌声名千载旧，竹林风月几时新。诗书本是吾家事，灯火须勤汝辈亲。未把金杯为寿祝，且期及第为亲荣。
叔寿侄
作者：王迈
朝代：宋

纔经六日便颁春，还是长庚初度辰。
兰砌声名千载旧，竹林风月几时新。
诗书本是吾家事，灯火须勤汝辈亲。
未把金杯为寿祝，且期及第为亲荣。
句
作者：王迈
朝代：宋

月香试看尤清绝，一在枝头一在窗。未知死所先期死，自笑狂生老更狂。
句·其一
作者：王迈
朝代：宋

月香试看尤清绝，一在枝头一在窗。
吊何岩
作者：王迈
朝代：宋

可怜何岩民，何罪遭此劫。寇攘发他邦，警报经旬浃。官府过张皇，民居少宁贴。昨方科箭翎，今又催甲叶。厚敛招提金，名色何所挟。昌言募土兵，相与守城堞。绣衣意其欺，急下徵兵帖。束手无一人，差官许专辄。县官至何岩，丁壮被威胁。黔首畏墨黥，依违谋未协。口或出怨咨，心实先震慑。官兵胡为来，纷然肆渔猎。室庐罹燬烧，老稚残锋铗。山径至通逵，舆尸交积叠。敢枭平人首，伪奏谯门捷。杀民汝何勇，杀贼汝何怯。此乡风俗淳，武断无豪侠。目不识戈矛，家尽事耕馌。岂应有叛谋，谁子为荆聂。黄巾纵挺威，吾地足未涉。官吏大不仁，使尔血先喋。千家聚落蕃，几代农桑业。一望成邱墟，独非我臣妾。安知此怪事，不入贼间谍。设或捣吾虚，小垒真岌嶪。舟中敌国多，况望蒸徒楫。书生忧世心，夜半不交睫。作诗吊冤民，诗成泪盈颊。翻恨天门高，不与阎闾接。丈夫贵敢言，女子乃呫嗫。
听九座钝庵禅师端午日外堂说法诗
作者：王迈
朝代：宋

人在尘中醉玉蒲，师于瓶裏泻醍醐。
传来双径清香远，唤起丛林病骨苏。
炳炳毫光争日月，琅琅舌本有江湖。
他年泉下相逢处，解得龙山旧事无。
听九座钝庵禅师端午日外堂说法诗
作者：王迈
朝代：宋

人在尘中醉玉蒲，师于瓶里泻醍醐。传来双径清香远，唤起丛林病骨苏。炳炳毫光争日月，琅琅舌本有江湖。他年泉下相逢处，解得龙山旧事无。
听儿德胙读书呈邱景实知一教授
作者：王迈
朝代：宋
体裁：五言律诗

我被儒官误，如今又教渠。但令识数字，不要读多书。帝惮汲生戆，人嫌贾谊疏。君看朱紫贵，不害腹空虚。
呈竹轩张史君二首
作者：王迈
朝代：宋

竹轩治郡政成时，却值王孙庆玉墀。无吏下乡民点塔，捐田入学士砻碑。平反阴德堪娱母，清白家风更课儿。见说元宵灯不放，为他百姓惜膏脂。日晡斋閤响铃绦，鞅掌文书尚坐曹。吏困行移愁脱腕，侯勤剖决快挥毫。维摩正为众生病，太守胜如从事劳。愿养精神需大用，款陪齐客醉醇醪。
呈竹轩张史君二首·其一
作者：王迈
朝代：宋
体裁：七言律诗

竹轩治郡政成时，却值王孙庆玉墀。无吏下乡民点塔，捐田入学士砻碑。平反阴德堪娱母，清白家风更课儿。见说元宵灯不放，为他百姓惜膏脂。
呈竹轩张史君二首·其二
作者：王迈
朝代：宋
体裁：七言律诗

日晡斋閤响铃绦，鞅掌文书尚坐曹。吏困行移愁脱腕，侯勤剖决快挥毫。维摩正为众生病，太守胜如从事劳。愿养精神需大用，款陪齐客醉醇醪。
呈赵倅
作者：王迈
朝代：宋
体裁：七言律诗

别驾从来头沓高，非关期奏压宜敖。推敲今日韩饶贾，引避他年蔺下颇。螂欲当车观者笑，驷难及舌罪焉逃。小诗赎过无佳句，唐突西施又奈何。
和书楼叔遇叔题小蓬莱
作者：王迈
朝代：宋

月砌云阶不染埃，疑从天上幻将来。
一龛俨坐钟兼吕，二老相从聃与莱。
丹剂好从金鼎炼，玄关须要玉匙开。
他年勋业如粗了，待约羣仙笑语陪。
和书楼叔遇叔题小蓬莱
作者：王迈
朝代：宋

月砌云阶不染埃，疑从天上幻将来。一龛俨坐钟兼吕，二老相从聃与莱。丹剂好从金鼎鍊，玄关须要玉匙开。他年勋业如粗了，待约群仙笑语陪。
和京教李景平
作者：王迈
朝代：宋

父子才名压二班，儒官咫尺近家山。官閒人羡清华选，诗好天开笑粲颜。雌甲一生甘守拙，雄飞千里莫渠攀。骨凡自分仙难做，懒去从人学九还。美人清晓梦催班，老子心清只爱山。晚岁松筠留素节，艳春桃李付红颜。官粗鹤料犹堪活，援寡龙门莫浪攀。满眼飞腾霄汉上，谁知倦翼已思还。天上仪邻懒趁班，愁云苦雨暗湖山。绝怜黑黍纷披穗，空有决明鲜好颜。忧国寸心增感慨，趋时俗驾倦追攀。幕中幸自文书省，诗债无缘久不还。
和京教李景平·其一
作者：王迈
朝代：宋
体裁：七言律诗

父子才名压二班，儒官咫尺近家山。官閒人羡清华选，诗好天开笑粲颜。雌甲一生甘守拙，雄飞千里莫渠攀。骨凡自分仙难做，懒去从人学九还。
和京教李景平·其三
作者：王迈
朝代：宋

天上仪邻懒趁班，愁云苦雨暗湖山。绝怜黑黍纷披穗，空有决明鲜好颜。忧国寸心增感慨，趋时俗驾倦追攀。幕中幸自文书省，诗债无缘久不还。
和京教李景平·其三
作者：王迈
朝代：宋

天上仪隣懒趁班，愁云苦雨暗湖山。
绝怜黑黍纷披穗，空有决明鲜好颜。
忧国寸心增感慨，趋时俗驾倦追攀。
幕中幸自文书省，诗债无缘久不还。
和京教李景平·其二
作者：王迈
朝代：宋

美人清晓梦催班，老子心清只爱山。晚岁松筠留素节，艳春桃李付红颜。官粗鹤料犹堪活，援寡龙门莫浪攀。满眼飞腾霄汉上，谁知倦翼已思还。
和京教李景平·其二
作者：王迈
朝代：宋

美人清晓梦催班，老子心清只爱山。
晚岁松筠留素节，艷春桃李付红颜。
官麤鹤料犹堪活，援寡龙门莫浪攀。
满眼飞腾霄汉上，谁知倦翼已思还。
和刘编修潜夫读近报蒋岘被逐二首
作者：王迈
朝代：宋

读报欣然共赋诗，古来忠佞各殊岐。彼犹愧见蒋颖叔，君盍自期刘器之。恶草剪除虽一快，芳兰销歇已多时。怀哉康节先生语，作事莫教人绉眉。两载相依笑陆沉，鹑衣不羡锦为衾。渠侬眩耀麒麟楦，我辈翻腾驽骥吟。朝去一凶忧稍歇，边留五大祸尤深。栋梁培植谁之责，莫遣斧斤终日寻。
和刘编修潜夫读近报蒋岘被逐二首·其一
作者：王迈
朝代：宋
体裁：古风

读报欣然共赋诗，古来忠佞各殊岐。彼犹愧见蒋颖叔，君盍自期刘器之。恶草剪除虽一快，芳兰销歇已多时。怀哉康节先生语，作事莫教人绉眉。
和刘编修潜夫读近报蒋岘被逐二首·其二
作者：王迈
朝代：宋
体裁：古风

两载相依笑陆沉，鹑衣不羡锦为衾。渠侬眩耀麒麟楦，我辈翻腾驽骥吟。朝去一凶忧稍歇，边留五大祸尤深。栋梁培植谁之责，莫遣斧斤终日寻。
和后村刘甫纪梦
作者：王迈
朝代：宋

梦怀谏纸立前厢，梦觉披衣起细详。
斗粟旧谣仍抗奏，籝金往训觉增光。
穹官紧职一时事，令子直臣千载香。
报答君亲良有日，未应垂钓老沧浪。
和后村刘甫纪梦
作者：王迈
朝代：宋

梦怀谏纸立前厢，梦觉披衣起细详。斗粟旧谣仍抗奏，籯金往训觉增光。穹官紧职一时事，令子直臣千载香。报答君亲良有日，未应垂钓老沧浪。
和宗侄朝望公辅贺生朝韵
作者：王迈
朝代：宋

投閒久矣息心兵，台上饥乌又一声。湖海正须招隐士，朝廷终不赦狂生。剖开胸腹犹馀赤，削尽头衔越样清。坐看吾宗后来俊，西风再举上鹏程。
和宗侄朝望公辅贺生朝韵
作者：王迈
朝代：宋

投閒久矣息心兵，台上饥乌又一声。
湖海正须招隠士，朝廷终不赦狂生。
剖开胸腹犹余赤，削尽头衔越样清。
坐看吾宗后来俊，西风再举上鹏程。
和崇清侍郎招饮超燕堂韵
作者：王迈
朝代：宋

超燕堂开一面春，却教寒畯亦充宾。
西清班裏推名从，南极躔中见老人。
草圣已传碑不朽，花神觉与思俱新。
乡邦桃李谁培植，直待魁然宰辅真。
和崇清侍郎招饮超燕堂韵
作者：王迈
朝代：宋

超燕堂开一面春，却教寒畯亦充宾。西清班里推名从，南极躔中见老人。草圣已传碑不朽，花神觉与思俱新。乡邦桃李谁培植，直待魁然宰辅真。
和林养正龟符惠诗
作者：王迈
朝代：宋

殿陛程文被十行，要搜鲠论献朝堂。点头只欠饶三好，强项须教受一章。耿耿古心增肮脏，茫茫俗眼笑荒唐。大官羊肉非吾羡，一箸藜羹劣可尝。
和林养正龟符惠诗
作者：王迈
朝代：宋

殿陛程文被十行，要搜鲠论献朝堂。
点头只欠饶三好，强项须教受一章。
耿耿古心增骯脏，茫茫俗眼笑荒唐。
大官羊肉非吾羡，一筯藜羹劣可尝。
和毗陵傅知录送其侄得隽广童科
作者：王迈
朝代：宋
体裁：古风

渥洼骥子展足长，朝发燕都夕夜郎。一腹如椰贮夜光，挥毫落纸烂成章。诵书三筴无遗忘，风采耸动中书堂。伯父一见金玉相，声之以诗鸣凤凰。顾我外氏出义阳，忝与此郎为雁行。窃效昌黎序送童子张，期子更阅几星霜，姓名金榜相颉颃。
和竹轩张史君来字韵二首
作者：王迈
朝代：宋

金凤传呼紫马来，壶山真面气佳哉。朝天有路鹿呈瑞，应物无心鸥不猜。黍穋熟时农洗甑，芰荷香里客衔杯。官穹职峻人俱羡，最羡斑衣舞老莱。一自都门拂袖来，閒中岁月亦悠哉。填波精卫功良苦，享乐鶢鶋心自猜。老矣力衰难运甓，偶然兴到且传杯。君侯若使居王所，片善还能采草莱。
和竹轩张史君来字韵二首·其一
作者：王迈
朝代：宋

金凤传呼紫马来，壶山真面气佳哉。
朝天有路鹿呈瑞，应物无心鸥不猜。
黍穋熟时农洗甑，芰荷香裏客衔杯。
官穹职峻人俱羡，最羡斑衣舞老莱。
和竹轩张史君来字韵二首·其一
作者：王迈
朝代：宋

金凤传呼紫马来，壶山真面气佳哉。朝天有路鹿呈瑞，应物无心鸥不猜。黍穋熟时农洗甑，芰荷香里客衔杯。官穹职峻人俱羡，最羡斑衣舞老莱。
和竹轩张史君来字韵二首·其二
作者：王迈
朝代：宋
体裁：七言律诗

一自都门拂袖来，閒中岁月亦悠哉。填波精卫功良苦，享乐鶢鶋心自猜。老矣力衰难运甓，偶然兴到且传杯。君侯若使居王所，片善还能采草莱。
和致政林存斋稚圭
作者：王迈
朝代：宋

东邻南极老人星，音吐洪亮眼晶荧。诸郎个个佳宁馨，长者早占千佛经。仲季锐如刃发硎，三珠粲烂照户庭。老人散策傲郊坰，健笔哦诗惊六丁，仰天高唱雨霖铃。餐和毓粹养灵扃，炼得元身如鹤形。文堂纵谈耳惊霆，硬语盍作盘盂铭。笑渠教谄儿懒听，只今人物混渭泾。贤者聚散类梗萍，报复未已况调停。我狂畏暑卧风棂，日夕西望忧朝廷。何时乾坤得清宁，未信日月长昏冥。不必餔糟学独醒，不烦餐菊制颓龄。支驾皇舆待騋駉，问讯谁坐东西厅。老成自昔有典刑，尚父须符渭卜灵。
和致政林存斋稚圭
作者：王迈
朝代：宋

东邻南极老人星，音吐洪亮眼晶荧。
诸郎箇箇佳宁馨，长者早占千佛经。
仲季锐如刃发硎，三珠粲烂照户庭。
老人散策傲郊垧，健笔哦诗惊六丁，仰天高唱雨霖铃。
餐和毓粹养灵扃，炼得元身如鹤形。
文堂纵谈耳惊霆，硬语盍作盘盂铭。
笑渠教谄儿懒听，只今人物混渭泾。
贤者聚散类梗萍，报復未已况调停。
我狂畏暑卧风櫺，日夕西望忧朝廷。
何时干坤得清宁，未信日月长昏冥。
不必餔糟学独醒，不烦餐菊制颓龄。
支驾皇舆待騋駉，问讯谁坐东西厅。
老成自昔有典刑，尚父须符渭卜灵。
和赵倅二首
作者：王迈
朝代：宋

一样风清共月明，平分那得外斯盟。合将长与贰同传，正恐君嫌誉过情。碑断文昌须改制，台高马援却逃名。色丝黄绢侬无分，悔不文园着力耕。二车人物汉三明，来主壶山寿永盟。众口是碑均咏德，片言如秤不容情。斯文阴有扶持力，循吏何求烜赫名。早晚政成天上去，旧廛还忆老农耕。
和赵倅二首·其一
作者：王迈
朝代：宋
体裁：七言律诗

一样风清共月明，平分那得外斯盟。合将长与贰同传，正恐君嫌誉过情。碑断文昌须改制，台高马援却逃名。色丝黄绢侬无分，悔不文园着力耕。
和赵倅二首·其二
作者：王迈
朝代：宋
体裁：七言律诗

二车人物汉三明，来主壶山寿永盟。众口是碑均咏德，片言如秤不容情。斯文阴有扶持力，循吏何求烜赫名。早晚政成天上去，旧廛还忆老农耕。
和赵簿题席麻林居士小隐四韵
作者：王迈
朝代：宋

公子有奇节，岁寒心印松。千邱仍万壑，是中雅能容。晚来万事懒，独有诗不慵。诸郎富文采，笔端耸孤峰。绕园万竿竹，奇壑千丈松。此物匹高士，坐羞桃李容。客至谈世故，接之令人慵。相看两不厌，晴昊倚高峰。棋声响苍石，茶灶烧枯松。故人惠然来，风竹为先容。野性旷而适，机心疏更慵。生怜谢安石，携妓污名峰。笙簧岂不韵，雅景受风松。纨绮可为裳，灵均采芙蓉。古来旷达士，世腻亦太慵。可望不可押，人如云外峰。
和赵簿题席麻林居士小隐四韵·其三
作者：王迈
朝代：宋

棋声响苍石，茶灶烧枯松。故人惠然来，风竹为先容。野性旷而适，机心疏更慵。生怜谢安石，携妓污名峰。
和赵簿题席麻林居士小隠四韵·其一
作者：王迈
朝代：宋
体裁：古风

公子有奇节，岁寒心印松。千邱仍万壑，是中雅能容。晚来万事懒，独有诗不慵。诸郎富文采，笔端耸孤峰。
和赵簿题席麻林居士小隠四韵·其三
作者：王迈
朝代：宋

棋声响苍石，茶竈烧枯松。
故人惠然来，风竹为先容。
野性旷而适，机心疏更慵。
生怜谢安石，携妓污名峰。
和赵簿题席麻林居士小隠四韵·其二
作者：王迈
朝代：宋
体裁：古风

绕园万竿竹，奇壑千丈松。此物匹高士，坐羞桃李容。客至谈世故，接之令人慵。相看两不厌，晴昊倚高峰。
和赵簿题席麻林居士小隠四韵·其四
作者：王迈
朝代：宋
体裁：古风

笙簧岂不韵，雅景受风松。纨绮可为裳，灵均采芙蓉。古来旷达士，世腻亦太慵。可望不可押，人如云外峰。
和马伯庸尚书四绝句
作者：王迈
朝代：宋

晴澜金色漾琉璃，日落春风拍岸时。鸥鸟不惊人去远，掖垣南下树参差。步障随车起暗尘，画罗难隔艳阳春。水边争羡春阳柳，一岁东风一岁新。玉泉山下水潺潺，不比温泉洗玉环。濯罢九龙池内锦，才教流出到人间。丝丝垂柳拂金沟，学就宫娃舞态柔。莫遣落红飘一点，长门春色不禁愁。
和马伯庸尚书四绝句·其一
作者：王迈
朝代：宋
体裁：七言绝句

晴澜金色漾琉璃，日落春风拍岸时。鸥鸟不惊人去远，掖垣南下树参差。
和马伯庸尚书四绝句·其三
作者：王迈
朝代：宋

玉泉山下水潺潺，不比温泉洗玉环。濯罢九龙池内锦，才教流出到人间。
和马伯庸尚书四绝句·其三
作者：王迈
朝代：宋

玉泉山下水潺潺，不比温泉洗玉环。
濯罢九龙池内锦，纔教流出到人间。
和马伯庸尚书四绝句·其二
作者：王迈
朝代：宋

步障随车起暗尘，画罗难隔艳阳春。水边争羡春阳柳，一岁东风一岁新。
和马伯庸尚书四绝句·其二
作者：王迈
朝代：宋

步障随车起暗尘，画罗难隔艷阳春。
水边争羡春阳柳，一岁东风一岁新。
和马伯庸尚书四绝句·其四
作者：王迈
朝代：宋
体裁：七言绝句

丝丝垂柳拂金沟，学就宫娃舞态柔。莫遣落红飘一点，长门春色不禁愁。
和黄遇卿二白韵
作者：王迈
朝代：宋

晚来云色半浓淡，云外青山知有无。才出六花誇舞女，又飞一白慰农夫。久无人说平淮事，空有天生访戴图。忧国寸心同皎洁，诗肩如鹭更清臞。
和黄遇卿二白韵
作者：王迈
朝代：宋

晚来云色半浓淡，云外青山知有无。
纔出六花夸舞女，又飞一白慰农夫。
久无人说平淮事，空有天生访戴图。
忧国寸心同皎洁，诗肩如鹭更清臞。
和龙溪陈宰琏景赐石马桥韵桥乃其父崇清作倡
作者：王迈
朝代：宋

几年公案一朝成，我睹争先眼倍明。势面似呈新月样，滩腰不作怒涛声。鳌头地踞三千尺，鹏路天开九万程。荷橐瓣香元好在，阴功隐德慰平生。
和龙溪陈宰琏景赐石马桥韵桥乃其父崇清作倡
作者：王迈
朝代：宋

几年公案一朝成，我覩争先眼倍明。
势面似呈新月样，滩腰不作怒涛声。
鰲头地踞三千尺，鹏路天开九万程。
荷橐瓣香元好在，阴功隠德慰平生。
啄木鸟
作者：王迈
朝代：宋

啄木复啄木，汝啄抑何毒。千株万株端明松，五月六月来清风。木于汝何恶，朝朝暮暮啄。劝汝利觜宜少停，戕木之生吾忍听，已有弋者在后亭。微虫初何识，亦能对以臆。天子爱元元，宵衣念艰食。连年值禾饥，穷闾多菜色。县官急督租，吏饕饥需索。啄木比刻木，何者为可疾。木生与民生，何者为当恤。可弹者不弹，为我谢彼弋。
啄木鸟
作者：王迈
朝代：宋

啄木復啄木，汝啄抑何毒。
千株万株端明松，五月六月来清风。
木于汝何恶，朝朝暮暮啄。
劝汝利觜宜少停，戕木之生吾忍听，已有弋者在后亭。
微虫初何识，亦能对以臆。
天子爱元元，宵衣念艰食。
连年值禾饥，穷闾多菜色。
县官急督租，吏饕饥需索。
啄木比刻木，何者为可疾。
木生与民生，何者为当恤。
可弹者不弹，为我谢彼弋。
嘲解十首
作者：王迈
朝代：宋

主圣时平谏诤无，子胡不善效辕驹。庸庸随物例多福，皦皦出尘良易污。填海谁怜精卫苦，移山可笑此翁愚。鸣钟鼎食不知爱，却爱山中饭粝粗。杞天之下夜长吁，朝上封章肝胆刳。自是诸公忌生语，不应圣主怒狂夫。我将行礼敖嫌简，子欲正名由笑迂。宁作首阳人饿死，不为仗马恋生刍。一相当朝总百官，升沉只在笑谈间。及门炙手趋炎火，倾国将身靠泰山。子独何人蜉撼树，众皆重足虎当关。仙舟已到蓬莱境，却被波神勒取还。孤士每蒙丞相嗔，人心不泯是非真。瓘为苦语攻奸蔡，铨出危言忤老秦。此事古来曾有样，如今天下几无人。西山夫子深穷理，能以逢干作保身。边尘四面逐云飞，正是英卢得志时。西洛故疆将克复，北军新锐属羁縻。智名功勇渠何欠，跋扈飞扬子过疑。消得腾章来辨析，台臣虑患可无词。狄青心不负朝廷，跋扈人疑渐有萌。琦不押班婴众怒，浚私铸印被台评。钜公未免忧清议，之子如何讳此名。若使满朝无一语，晚唐藩镇祸胎成。西山名节太峥嵘，洪魏同时俱有声。斥去不妨为宝庆，出来亦只做端平。事师如子何为谄，植党旁人笑好名。婺女谏官良解事，正邪辨析极分明。三贤千载共襟期，出处存亡同一时。吾道非耶天讵测，斯人已矣我畴依。希文若在甘为党，邢恕无知却背师。坐此褫官吾不恨，恨他同传是韩非。君臣大义等乾坤，兄弟何曾系大伦。齐霸分明诛子纠，唐宗决裂用雠臣。向时诸老空饶舌，何物狂生又犯鳞。一自蒋坡新语出，斯知世有读书人。霸者成功如彼卑，孔门童子耻称之。尽伦大舜斯为至，有过周公不亦宜。古者责难诚意切，今人逢恶大经隳。若教新语宜垂世，可废八章棠棣诗。
嘲解十首·其一
作者：王迈
朝代：宋
体裁：古风

主圣时平谏诤无，子胡不善效辕驹。庸庸随物例多福，皦皦出尘良易污。填海谁怜精卫苦，移山可笑此翁愚。鸣钟鼎食不知爱，却爱山中饭粝粗。
嘲解十首·其七
作者：王迈
朝代：宋
体裁：古风

西山名节太峥嵘，洪魏同时俱有声。斥去不妨为宝庆，出来亦只做端平。事师如子何为谄，植党旁人笑好名。婺女谏官良解事，正邪辨析极分明。
嘲解十首·其三
作者：王迈
朝代：宋
体裁：古风

一相当朝总百官，升沉只在笑谈间。及门炙手趋炎火，倾国将身靠泰山。子独何人蜉撼树，众皆重足虎当关。仙舟已到蓬莱境，却被波神勒取还。
嘲解十首·其九
作者：王迈
朝代：宋

君臣大义等乾坤，兄弟何曾系大伦。齐霸分明诛子纠，唐宗决裂用雠臣。向时诸老空饶舌，何物狂生又犯鳞。一自蒋坡新语出，斯知世有读书人。
嘲解十首·其九
作者：王迈
朝代：宋

君臣大义等干坤，兄弟何曾系大伦。
齐霸分明诛子纠，唐宗决裂用讐臣。
向时诸老空饶舌，何物狂生又犯鳞。
一自蒋坡新语出，斯知世有读书人。
嘲解十首·其二
作者：王迈
朝代：宋
体裁：古风

杞天之下夜长吁，朝上封章肝胆刳。自是诸公忌生语，不应圣主怒狂夫。我将行礼敖嫌简，子欲正名由笑迂。宁作首阳人饿死，不为仗马恋生刍。
嘲解十首·其五
作者：王迈
朝代：宋

边尘四面逐云飞，正是英卢得志时。西洛故疆将克复，北军新锐属羁縻。智名功勇渠何欠，跋扈飞扬子过疑。消得腾章来辨析，台臣虑患可无词。
嘲解十首·其五
作者：王迈
朝代：宋

边尘四面逐云飞，正是英卢得志时。
西洛故疆将克復，北军新锐属羁縻。
智名功勇渠何欠，跋扈飞扬子过疑。
消得腾章来辨析，台臣虑患可无词。
嘲解十首·其八
作者：王迈
朝代：宋
体裁：古风

三贤千载共襟期，出处存亡同一时。吾道非耶天讵测，斯人已矣我畴依。希文若在甘为党，邢恕无知却背师。坐此褫官吾不恨，恨他同传是韩非。
嘲解十首·其六
作者：王迈
朝代：宋

狄青心不负朝廷，跋扈人疑渐有萌。
琦不押班婴众怒，浚私铸印被台评。
鉅公未免忧清议，之子如何讳此名。
若使满朝无一语，晚唐藩镇祸胎成。
嘲解十首·其六
作者：王迈
朝代：宋

狄青心不负朝廷，跋扈人疑渐有萌。琦不押班婴众怒，浚私铸印被台评。钜公未免忧清议，之子如何讳此名。若使满朝无一语，晚唐藩镇祸胎成。
嘲解十首·其十
作者：王迈
朝代：宋
体裁：古风

霸者成功如彼卑，孔门童子耻称之。尽伦大舜斯为至，有过周公不亦宜。古者责难诚意切，今人逢恶大经隳。若教新语宜垂世，可废八章棠棣诗。
嘲解十首·其四
作者：王迈
朝代：宋

孤士每蒙丞相嗔，人心不泯是非真。瓘为苦语攻奸蔡，铨出危言忤老秦。此事古来曾有样，如今天下几无人。西山夫子深穷理，能以逢干作保身。
嘲解十首·其四
作者：王迈
朝代：宋

孤士每蒙丞相嗔，人心不泯是非真。
瓘为苦语攻姦蔡，铨出危言忤老秦。
此事古来曾有样，如今天下几无人。
西山夫子深穷理，能以逢干作保身。
四十自寿
作者：王迈
朝代：宋

前四十年非，追之已莫返。后四十年是，图之良未晚。水涸自见涘，木落知见本。善者契吾机，今复犹不远。养生先节欲，葆粹在惩忿。圣贤人可为，勿使善恶混。
四十自寿
作者：王迈
朝代：宋

前四十年非，追之已莫返。
后四十年是，图之良未晚。
水涸自见涘，木落知见本。
善者契吾机，今復犹不远。
养生先节慾，葆粹在惩忿。
圣贤人可为，勿使善恶混。
因发诸县催科行移口占呈东倅
作者：王迈
朝代：宋

共乘别驾犯炎云，入手文书费解纷。搜见底囊供北餫，作无面饼饱南军。铜山欲乞从今赐，金浦何为异昔闻。分得尘劳无著处，不知风月几时分。
因发诸县催科行移口占呈东倅
作者：王迈
朝代：宋

共乘别驾犯炎云，入手文书费解纷。
搜见底囊供北餫，作无麫餠饱南军。
铜山欲乞从今赐，金浦何为异昔闻。
分得尘劳无着处，不知风月几时分。
坚固堂
作者：王迈
朝代：宋
体裁：古风

五常之有信，犹土相生植。四端有诸己，体用归于实。先生于实地，外方而内直。硬作铁脊梁，许身卫社稷。神授五字符，得大坚固力。不为声色摇，不为利害怵。所以坚固堂，山立而玉色。愿言爱精神，自寿以寿国。
墨歌寄林明叔
作者：王迈
朝代：宋

赠君古墨三寸许，君知此墨从来处。
溧阳石化几千年，钢铁臼经三万杵。
昔我得之于异人，使我拾袭藏为珍。
我今以半为君遗，物以少贵君勿嗔。
来岁八月西风裏，我曹忼慨办行李。
书囊无底将不去，检点笥中惟有此。
用时须留一匕余，丹墀大对要烦渠。
更有浯溪纪功石，待问君王乞墨书。
墨歌寄林明叔
作者：王迈
朝代：宋

赠君古墨三寸许，君知此墨从来处。溧阳石化几千年，钢铁臼经三万杵。昔我得之于异人，使我拾袭藏为珍。我今以半为君遗，物以少贵君勿嗔。来岁八月西风里，我曹忼慨办行李。书囊无底将不去，检点笥中惟有此。用时须留一匕馀，丹墀大对要烦渠。更有浯溪纪功石，待问君王乞墨书。
墨歌寄林明叔
作者：王迈
朝代：宋

赠君古墨三寸许，君知此墨从来处。
溧阳石化几千年，钢铁臼经三万杵。
昔我得之於异人，使我拾袭藏为珍。
我今以半为君遗，物以妙贵君勿嗔。
来岁八月西风里，我曹慷慨辦行李。
书囊无度半法骈，栓点笥中惟有此。
用时须留一匕余，丹墀大对要烦渠。
更有浯溪纪功石，待问君王乞墨书。
夏雨
作者：王迈
朝代：宋

弥旬不雨懒龙乖，乾我茅斋一亩苔。火伞亭亭当午立，雷车隐隐半天来。催诗笑我孤吟苦，忧国愁眉八字开。池水甫能添几许，儿童已报可浮杯。
夏雨
作者：王迈
朝代：宋

弥旬不雨懒龙乖，干我茅斋一亩苔。
火伞亭亭当午立，雷车隠隠半天来。
催诗笑我孤吟苦，忧国愁眉八字开。
池水甫能添几许，儿童已报可浮杯。
多病
作者：王迈
朝代：宋
体裁：五言律诗

客问新来况，新来病更多。忧时添老色，愠小损天和。不梦荣华境，祇寻安乐窝。年丰米犹贱，加饭笑廉颇。
夜读杜诗契心喜成
作者：王迈
朝代：宋

夜永如年眠较迟，寒声赑屃薄书帏。静看香篆萦茶椀，细嚼槟榔当酒卮。诗卷一开明病眼，骚人千载契心期。偶逢会处点头笑，早被灯花圣得知。
夜读杜诗契心喜成
作者：王迈
朝代：宋
体裁：七言律诗

夜永如年眠较迟，寒声赑屃薄书帏。静看香篆萦茶碗，细嚼槟榔当酒卮。诗卷一开明病眼，骚人千载契心期。偶逢会处点头笑，早被灯花圣得知。
学易斋
作者：王迈
朝代：宋

太极分阴阳，生生之谓易。易有乾之元，生意露消息。先生易中行，日用而饮食。全体纯是仁，本自玄中得。克己下工夫，心台皎如日。处则为颜曾，出则为禹稷。所以学易斋，孜孜奉天职。满腔皆春和，八荒开寿域。
学易斋
作者：王迈
朝代：宋

太极分阴阳，生生之谓易。
易有干之元，生意露消息。
先生易中行，日用而饮食。
全体纯是仁，本自玄中得。
克己下工夫，心台皎如日。
处则为颜曾，出则为禹稷。
所以学易斋，孜孜奉天职。
满腔皆春和，八荒开寿域。
寄南剑守陈寺丞宿
作者：王迈
朝代：宋

复斋出守剑津时，正直清廉真吏师。遗爱昔尝垂竹帛，徽音今又嗣埙篪。侯能培植甘棠茇，我欲摩挲常萼碑。千载福公家传好，怀哉蜀士送行诗。
寄南剑守陈寺丞宿
作者：王迈
朝代：宋

復斋出守剑津时，正直清廉真吏师。
遗爱昔尝垂竹帛，徽音今又嗣埙箎。
侯能培植甘棠茇，我欲摩挲常萼碑。
千载福公家传好，怀哉蜀士送行诗。
寄同年新涂王宰梦弼
作者：王迈
朝代：宋

玉笥高嵯峨，异石光灿皠。紫盖有佳人，出为花县宰。佳人秀吾宗，天姿最高垲。饮水抱丝弦，纫兰纕蕙茝。畴昔纠郡掾，辩狱亦几殆。人命我所争，斗粟何足爱。上官翻相知，剡荐异寮寀。及膺民社寄，直道肯自悔。以柔克高明，为政尚慈恺。农扈饱春和，荒年独不馁。猾吏履薄霜，洗手畏纳贿。桑间雉正驯，壁上鱼多鮾。昔我在湘幕，相从垂两载。书生守方拙，时妆不入队。惟君雅知心，刮目赏奇磊。君有桃李栽，我独芙蓉采。无何风木悲，天乎余何罪。归欤泣焄蒿，久矣婴病痗。除夜接君书，乌栏墨璀璀。访问死生馀，警语鞭不逮。为言刚近仁，直性终难改。近乃加和平，痛自铲光彩。万事必宗道，众流须纳海。随时少屈伸，正直固常在。再拜君之言，书绅戒荒怠。时事苦间关，谁欤穆天縡。来书尚可为，苍生久相待。
寄同年新涂王宰梦弼
作者：王迈
朝代：宋

玉笥高嵯峨，异石光灿皠。
紫盖有佳人，出为花县宰。
佳人秀吾宗，天姿最高垲。
饮水抱丝絃，纫兰纕蕙茝。
畴昔纠郡掾，辩狱亦几殆。
人命我所争，斗粟何足爱。
上官翻相知，剡荐异寮寀。
及膺民社寄，直道肯自悔。
以柔克高明，为政尚慈恺。
农扈饱春和，荒年独不馁。
猾吏履薄霜，洗手畏纳贿。
桑间雉正驯，壁上鱼多鯘。
昔我在湘幙，相从垂两载。
书生守方拙，时粧不入队。
惟君雅知心，刮目赏奇磊。
君有桃李栽，我独芙蓉采。
无何风木悲，天乎余何罪。
归欤泣焄蒿，久矣婴病痗。
除夜接君书，乌栏墨璀璀。
访问死生余，警语鞭不逮。
为言刚近仁，直性终难改。
近乃加和平，痛自铲光彩。
万事必宗道，众流须纳海。
随时少屈伸，正直固常在。
再拜君之言，书绅戒荒怠。
时事苦间关，谁欤穆天縡。
来书尚可为，苍生久相待。
寄呈漳守李侍郎元善四首
作者：王迈
朝代：宋

棠木筠溪手自栽，竹湖又剖竹符来。祖孙相望风流盛，父老驩传春意回。拔薤莫须施辣手，泛莲似更欠清才。善人所至如甘雨，要洗漳民满面埃。侍郎佛地位中人，一饭何尝不念民。泾渭同流须有别，雪霜杀物乃为仁。扬清可使贪夫愧，去恶能令善者伸。自笑狂生太饶舌，见诗少喜定多嗔。向来大姓虐穷闾，千亩农田浚作渠。黠吏鹰豪争攫肉，骄儿螂怒敢当车。老丞嫉恶无容忍，直笔诛奸欲剪锄。解印此曹称快甚，惟民与士最愁予。陛前苦语犯龙鳞，朝退还遭丞相嗔。连削六阶为下吏，只饶一死与閒身。命天所付须安分，贫士之常莫语人。惟有梅花无冷暖，玉堂茅舍一般春。
寄呈漳守李侍郎元善四首·其一
作者：王迈
朝代：宋
体裁：七言律诗

棠木筠溪手自栽，竹湖又剖竹符来。祖孙相望风流盛，父老驩传春意回。拔薤莫须施辣手，泛莲似更欠清才。善人所至如甘雨，要洗漳民满面埃。
寄呈漳守李侍郎元善四首·其三
作者：王迈
朝代：宋

向来大姓虐穷闾，千亩农田浚作渠。黠吏鹰豪争攫肉，骄儿螂怒敢当车。老丞嫉恶无容忍，直笔诛奸欲剪锄。解印此曹称快甚，惟民与士最愁予。
寄呈漳守李侍郎元善四首·其三
作者：王迈
朝代：宋

嚮来大姓虐穷闾，千亩农田浚作渠。
黠吏鹰豪争攫肉，骄儿螂怒敢当车。
老丞嫉恶无容忍，直笔诛奸欲剪锄。
解印此曹称快甚，惟民与士最愁子。
寄呈漳守李侍郎元善四首·其二
作者：王迈
朝代：宋
体裁：七言律诗

侍郎佛地位中人，一饭何尝不念民。泾渭同流须有别，雪霜杀物乃为仁。扬清可使贪夫愧，去恶能令善者伸。自笑狂生太饶舌，见诗少喜定多嗔。
寄呈漳守李侍郎元善四首·其四
作者：王迈
朝代：宋
体裁：七言律诗

陛前苦语犯龙鳞，朝退还遭丞相嗔。连削六阶为下吏，只饶一死与閒身。命天所付须安分，贫士之常莫语人。惟有梅花无冷暖，玉堂茅舍一般春。
寄婺倅张同年渭叟併简其婿黄元辅自然二首·其二
作者：王迈
朝代：宋

同登当日鬓犹青，宦路还如跛鼈行。
莳药山阿非贵相，叩头殿下得狂名。
着书平屋千年记，堆笏盈床一饷荣。
安乐窝中无别法，只将世累放教轻。
寄婺倅张同年渭叟并简其婿黄元辅自然二首
作者：王迈
朝代：宋

江峰映带武夷青，几度携筇此地行。韵士魁人钟间气，冰翁玉婿并时名。世方争效十钻巧，渠自不贪三字荣。料得平章风月暇，家书一阅万金轻。同登当日鬓犹青，宦路还如跛鳖行。莳药山阿非贵相，叩头殿下得狂名。著书平屋千年记，堆笏盈床一饷荣。安乐窝中无别法，只将世累放教轻。
寄婺倅张同年渭叟并简其婿黄元辅自然二首·其一
作者：王迈
朝代：宋
体裁：古风

江峰映带武夷青，几度携筇此地行。韵士魁人钟间气，冰翁玉婿并时名。世方争效十钻巧，渠自不贪三字荣。料得平章风月暇，家书一阅万金轻。
寄婺倅张同年渭叟并简其婿黄元辅自然二首·其二
作者：王迈
朝代：宋

同登当日鬓犹青，宦路还如跛鳖行。莳药山阿非贵相，叩头殿下得狂名。著书平屋千年记，堆笏盈床一饷荣。安乐窝中无别法，只将世累放教轻。
寄婺州赵尚书立夫二首
作者：王迈
朝代：宋

大雅千年一嗣音，人如美玉更良金。清修山泽臞儒样，恻怛河沙古佛心。北阙方瞻台斗践，东嘉还借福星临。中兴宗衮留衣钵，大有苍生望作霖。忆昔京畿入幕时，游从日浅辱深知。每誇得士如温造，几度逢人说项斯。亲见登瀛应击节，近闻去国为攒眉。江干饯别公先至，洪魏诸贤鼎鼎来。
寄婺州赵尚书立夫二首·其一
作者：王迈
朝代：宋
体裁：古风

大雅千年一嗣音，人如美玉更良金。清修山泽臞儒样，恻怛河沙古佛心。北阙方瞻台斗践，东嘉还借福星临。中兴宗衮留衣钵，大有苍生望作霖。
寄婺州赵尚书立夫二首·其二
作者：王迈
朝代：宋

忆昔京畿入幕时，游从日浅辱深知。
每夸得士如温造，几度逢人说项斯。
亲见登瀛应击节，近闻去国为攒眉。
江干饯别公先至，洪魏诸贤鼎鼎来。
寄婺州赵尚书立夫二首·其二
作者：王迈
朝代：宋

忆昔京畿入幕时，游从日浅辱深知。每誇得士如温造，几度逢人说项斯。亲见登瀛应击节，近闻去国为攒眉。江干饯别公先至，洪魏诸贤鼎鼎来。
寄居元职方北第呈西邻盛进士
作者：王迈
朝代：宋

解褐去乡里，宦游一纪余。
抱戚今来归，茫然无屋庐。
暮瞻还林鸟，朝羡趋渊鱼。
渊林各有归，曾不鱼鸟如。
元侯雅好义，假我舍北居。
入门扫埃𡏖，闲草以次锄。
贫贱谁顾门，岂必容高车。
余杭众富家，碧瓦侵太虚。
土木虽无情，亦与儒冠疏。
所幸并舍贤，昔年同诗书。
何兹瓦砾陋，復尔邻璠玙。
乡田及同井，此义无忽诸。